open-index/open-wikipedia-markdown huggingface dataset:
അഞ്ചാലുംമൂട് ബ്ലോക്ക് പഞ്ചായത്ത്

കേരളത്തിലെ കൊല്ലം ജില്ലയിൽ കൊല്ലം താലൂക്കിൽ സ്ഥിതിചെയ്തിരുന്ന ഒരു ബ്ലോക്ക്പഞ്ചായത്തായിരുന്നു **അഞ്ചാലുംമൂട് ബ്ലോക്ക്പഞ്ചായത്ത്**. ജില്ലയിലെ തൃക്കടവൂർ‍, ത്രിക്കരുവ എന്നീ രണ്ട് ഗ്രാമപഞ്ചായത്തുകൾ ഉൾപ്പെടുന്നതായിരുന്നു അഞ്ചാലുംമൂട് ബ്ളോക്ക് പഞ്ചായത്ത്. തിക്കരുവാ പഞ്ചായത്ത് ചിറ്റുമല ബ്ലോക്ക് പഞ്ചായത്തിലും, തൃക്കടവൂർ‍ പഞ്ചായത്ത് കൊല്ലം കോർപ്പറേഷനിലും കൂട്ടിചേർത്തതിനാൽ ഇപ്പോൾ ഈ ബ്ലോക്ക് പഞ്ചായത്ത് നിലവിലില്ല.

ഈ ബ്ലോക്ക് പഞ്ചായത്തിന്റെ വടക്കുഭാഗത്ത് ചിറ്റുമല, ശാസ്താംകോട്ട ബ്ളോക്കുകളും, കിഴക്കൂം, പടിഞ്ഞാറും,തെക്കും കൊല്ലം കോർപ്പറേഷനുമായിരുന്നു അഞ്ചാലുംമൂട് ബ്ലോക്ക് പഞ്ചായത്തിന്റെ അതിരുകൾ. കൊല്ലം താലൂക്കിന്റെ വടക്ക് ഭാഗത്തായി  അഞ്ചാലുംമൂട് ബ്ലോക്ക് പഞ്ചായത്ത് സ്ഥിതി ചെയ്തിരുന്നത്.

വർഗ്ഗം:കൊല്ലം ജില്ലയിലെ ബ്ലോക്ക് പഞ്ചായത്തുകൾ
കൊളുക്കുമല

thumb|right|250px|കൊളുക്കുമലയിൽ നിന്ന് ഒരു ദൃശ്യം
തമിഴ്‌നാട് സംസ്ഥാനത്തിലെ തേനി ജില്ലയിലെ ബോഡിനായ്‌ക്കനൂർ മുൻസിപ്പാലിറ്റിയിലാണ്, സമുദ്രനിരപ്പിൽ നിന്നും 8000 അടിയോളം ഉയരത്തിലായി **കൊളുക്കുമല** സ്ഥിതിചെയ്യുന്നത്. ലോകത്തിലെ തന്നെ ഏറ്റവും ഉയരമുള്ള തേയിലത്തോട്ടങ്ങൾ കൊളുക്കുമലയിലാണ് ഉള്ളത്. 75 വർഷത്തിലേറെ പഴക്കമുള്ള ഒരു തേയില ഫാൿറ്ററി കൊളുക്കുമലയിൽ നിലനിൽക്കുന്നുണ്ട്. കോട്ടഗുഡി പ്ലാന്റേഷൻ ആണ് ഇപ്പോൾ അതിന്റെ ഉടമസ്ഥർ. 8651 അടി ഉയരമുള്ള മീശപുലിമല, 6988 അടി ഉയരമുള്ള തിപ്പാടമല എന്നീ മലകൾ കൊളുക്കുമലയുടെ പ്രാന്തപദേശത്താണ്.  മൂന്നാർ പട്ടണത്തിൽ നിന്നും ഏകദേശം 35 കിലോമീറ്റർ ദൂരെയായി നിലകൊള്ളുന്ന കൊളുക്കുമലയിലേക്ക് റോഡ് മാർഗ്ഗമുള്ള പ്രവേശനം കേരളത്തിൽ നിന്ന് മാത്രമേയുള്ളൂ.

thumb|250px|കൊളുക്കുമലയിൽ നിന്ന് മറ്റൊരു ദൃശ്യം
thumb|250px|കൊളുക്കുമലയിൽ നിന്ന് ദൃശ്യം കൂടെ

## അവലംബം

## പുറത്തേക്കുള്ള കണ്ണികൾ

* ഫ്ലിക്കറിൽ

വർഗ്ഗം:തമിഴ്‌നാട്ടിലെ ഗ്രാമങ്ങൾ
ലീലാകുമാരിയമ്മ

ഉത്തരകേരളത്തിൽ എൻഡോസൾഫാൻ എന്ന കീടനാശിനിയുടെ വ്യാപകമായ ഉപയോഗത്തിനെതിരെ കോടതിയെ സമീപിച്ച ആദ്യവ്യക്തിയാണ് **ലീലാകുമാരിയമ്മ**. പ്രസ്ഥാനങ്ങളുടെയൊന്നും പിന്തുണയില്ലാതെ ഒരു വൻകിട കീടനാശിനിക്കമ്പനിയോട് പൊരുതിയ സാധാരണ വീട്ടമ്മ. 
## ജീവിതരേഖ
കേരളത്തിൽ കോട്ടയം ജില്ലയിലെ രാമപുരത്ത് 1948 ഫെബ്രുവരി 25 ന് ജനിച്ചു. മുണ്ടമറ്റത്ത് കേശവൻ നായരും പാപ്പിയമ്മയും മാതാപിതാക്കൾ. കൃഷി വകുപ്പിൽ അഗ്രികൾച്ചർ ഡമോൺസ്ട്രേറ്ററായി 1976 ൽ ജോലിയിൽ പ്രവേശിച്ച ലീലാകുമാരിയമ്മ 2003 ഫെബ്രുവരി 28 ന് അഗ്രികൾച്ചർ അസിസ്റ്റൻറ് (സീനിയർ ഗ്രേഡ്) ആയി വിരമിച്ചു

കൃഷിവകുപ്പിൽനിന്ന് അസിസ്റ്റന്റായി വിരമിച്ച ലീലാകുമാരിയമ്മയാണ്  2001ൽ എൻഡോസൾഫാനെതിരെ ഹോസ്ദുർഗ് മുൻസിഫ് കോടതിയെ സമീപിച്ചതും ആകാശത്തുനിന്നുള്ള മരുന്നു തളിക്ക് താൽക്കാലിക നിരോധനം സമ്പാദിച്ചതും. ഹൈക്കോടതി 2003ൽ ഈ വിധി ശരിവെച്ച്, സ്ഥിരം നിരോധനം ഏർപ്പെടുത്തി. ഇതാണ് 2004ൽ എൻഡോസൾഫാൻ നിരോധിക്കാൻ കേരള സർക്കാറിനെ പ്രേരിപ്പിച്ചത്. അങ്ങനെ എൻഡോസൾഫാൻ വിരുദ്ധസമരത്തിൽ വലിയ സംഭാവനകൾ അവർ നൽകി. 

മണ്ണിനെയും ജലത്തെയും മലിനമാക്കുന്ന എല്ലാ പ്രവർത്തനങ്ങൾക്കും എതിരായുള്ള പ്രക്ഷോഭങ്ങളുടെ മുൻ നിരയിൽ ഇന്ന് ലീലാകുമാരിയമ്മ ഉണ്ട്.

## അവലംബം
ലിവിംഗ് ടുഗെദർ

ഫാസിൽ കഥയെഴുതി സംവിധാനം ചെയ്ത മലയാളചലച്ചിത്രമാണ് **ലിവിംഗ് ടുഗെദർ**. പുതുമുഖങ്ങളാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്. ഹേമന്തും ശിവദയും പ്രധാന വേഷങ്ങൾ ചെയ്തിരിക്കുന്ന ഈ ചിത്രത്തിൽ മേനക ഒരു ഇടവേളയ്ക്കു ശേഷം കഥാപാത്രത്തെ അവതരിപ്പിക്കുന്നുണ്ട്.

## കഥാപാത്രങ്ങൾ
* ഹേമന്ത് - ഹേമചന്ദ്രൻ
* ശിവദ - ശ്യാമ
* ശ്രീജിത്ത് വിജയ് - നിരഞ്ജൻ, ഹേമചന്ദ്രന്റെ സുഹൃത്ത്
* ജിനൂപ് - ബാവപ്പൻ, ഹേമചന്ദ്രന്റെ സുഹൃത്ത്
* നെടുമുടി വേണു - വാസുദേവൻ കർത്താ, ശ്യാമയുടെ മുത്തച്ഛൻ
* മേനക - വത്സല, ഹേമചന്ദ്രന്റെ അമ്മ
* ഇന്നസെന്റ് - കൃഷ്ണപ്രസാദ് കർത്താ - ശ്യാമയുടെ അമ്മാവൻ
* ബിന്ദു പണിക്കർ - വാസന്തി - കൃഷ്ണപ്രസാദിന്റെ ഭാര്യ
* അനൂപ് ചന്ദ്രൻ - മണികണ്ഠൻ, ദത്തെടുത്ത ഒരു കുടുംബാംഗം
* ലക്ഷ്മിപ്രിയ - മണികണ്ഠന്റെ ഭാര്യ

## ഗാനങ്ങൾ
കൈതപ്രം ദാമോദരൻ നമ്പൂതിരി എഴുതി എം. ജയചന്ദ്രൻ സംഗീതം ചെയ്ത് എട്ടു ഗാനങ്ങളാണ് ഈ ചിത്രത്തിലുള്ളത്.

## അവലംബം


വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഫാസിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം. ജയചന്ദ്രൻ ഈണം പകർന്ന ഗാനങ്ങൾ
ശ്വേത മോഹൻ

ഒരു ഇന്ത്യൻ ചലച്ചിത്രപിന്നണിഗായികയാണ് **ശ്വേത മോഹൻ**. മലയാളം, തമിഴ്, കന്നട, തെലുഗു, ഹിന്ദി എന്നീ ഭാഷകളിൽ ശ്വേത പാടിയിട്ടുണ്ട്. പിന്നണിഗായികയായ സുജാത മോഹന്റെ മകളാണ് ശ്വേത. 
## സ്വകാര്യ ജീവിതം
സ്റ്റെല്ല മരിയ കോളേജിൽ നിന്ന് ശ്വേത ബിരുദം പൂർത്തിയാക്കി. 2011 ജനുവരി 16-നു് സുഹൃത്തായ അശ്വിൻ ശശിയെ ശ്വേത വിവാഹം ചെയ്തു.
## ശ്രദ്ധേയമായ ചില മലയാള ഗാനങ്ങൾ
*അമ്മ  മഴക്കാറിനു    - മാടമ്പി 
*കോലക്കുഴൽ വിളികേട്ടോ  - നിവേദ്യം 
*കുയിലേ പൂങ്കുയിലേ  - നോവൽ 
*മാമ്പുള്ളി കാവിൽ  - കഥ പറയുമ്പോൾ  
*കിളിച്ചുണ്ടൻ  മാവിൽ  - റോമിയോ 
*എന്താണെന്നെന്നോടൊന്നും  - ഗോൾ 
*മന്ദാരപ്പൂമൂളി  - വിനോദയാത്ര 
*യമുന വെറുതെ  - ഒരേ കടൽ 
*തൊട്ടാൽ  പൂക്കും - മോസ് ആൻഡ്‌ ക്യാറ്റ്
*ഒരു യാത്രാമൊഴി  - കുരുക്ഷേത്ര 
*പ്രിയനുമാത്രം - റോബിൻഹുഡ് 
*രാക്കുയിലിൻ  - സുൽത്താൻ 
*ഒരു നാൾ  - തലപ്പാവ് 
*സുന്ദരി ഒന്ന് - ലയൺ
*മാവിൻ ചോട്ടിലെ -ഒരുനാൾ വരും

## പുരസ്കാരങ്ങൾ
* 2007: മികച്ച ഗായികക്കുള്ള കേരള സർക്കാരിന്റെ ചലച്ചിത്രപുരസ്കാരം - *[[നിവേദ്യം]]*
* 2008: മലയാളചലച്ചിത്ര രംഗത്തെ മികച്ച പിന്നണിഗായികക്കുള്ള ഫിലിംഫെയർ അവാർഡ് - *[[ഒരേ കടൽ]]*
* 2008: മികച്ച പിന്നണിഗായികക്കുള്ള ഏഷ്യാനെറ്റ് ഫിലിം അവാർഡ് -*[[നോവൽ (മലയാളചലച്ചിത്രം)|നോവൽ]]*
* മികച്ച പിന്നണിഗായികക്കുള്ള വനിതഫിലിം അവാർഡ്
* മികച്ച പിന്നണിഗായികക്കുള്ള ഫിലിം ക്രിട്ടിക്സ്  അവാർഡ്
* 2007: സൻഫീസ്റ്റ് ഇശൈ അരുവി അവാർഡ്
## അവലംബം


വർഗ്ഗം:1986-ൽ ജനിച്ചവർ
വർഗ്ഗം:നവംബർ 19-ന് ജനിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:തെലുഗു ചലച്ചിത്രപിന്നണിഗായകർ
വർഗ്ഗം:കന്നഡ ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:മികച്ച ഗായികയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:ഹിന്ദി ചലച്ചിത്രപിന്നണിഗായികമാർ‎
ദി ബ്ലൂ അംബ്രല്ല

റസ്കിൻ ബോണ്ടിന്റെ ഇതേ പേരിലുള്ള നോവലിനെ ആസ്പദമാക്കി വിശാൽ ഭരദ്വാജ് സംവിധാനം ചെയ്ത ഹിന്ദി ചലച്ചിത്രമാണ് *ദി ബ്ലൂ അംബ്രല്ല*. 2007-ൽ പുറത്തിറങ്ങി. ശ്രേയ ശർമ്മ, പങ്കജ് കപൂർ എന്നിവർ പ്രധാന കഥാപാത്രങ്ങളെ അവതരിപ്പിച്ചു. സംഗീതം വിശാൽ ഭരദ്വാജ്, ഗാനരചന ഗുൽസാർ. 2006-ലെ മികച്ച കുട്ടികളുടെ ചിത്രത്തിനുള്ള ദേശീയ അവാർഡ് നേടി.
## പുറത്തേക്കുള്ള കണ്ണികൾ
* ഇന്റർനെറ്റ് മൂവി ഡാറ്റാബേസ്

വർഗ്ഗം:2007-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
കഥാപുരുഷൻ

അടൂർ ഗോപാലകൃഷ്ണൻ സംവിധാനം ചെയ്ത ഒരു മലയാളഭാഷാ ചലച്ചിത്രമാണു ***കഥാപുരുഷൻ*** (The Man of the Story). 1996-ലെ മികച്ച ചലച്ചിത്രത്തിനുള്ള ദേശിയ പുരസ്കാരമായ സുവർണകമലം ഈ ചലച്ചിത്രം സ്വന്തമാക്കി. വിശ്വനാഥൻ, മിനി നായർ, ആറന്മുള പൊന്നമ്മ, നരേന്ദ്രപ്രസാദ്, ഊർമ്മിള ഉണ്ണി എന്നിവർ മുഖ്യ കഥാപാത്രങ്ങളെ അവതരിപ്പിച്ചു.

## അഭിനേതാക്കൾ
*വിശ്വനാഥൻ
*മിനി നായർ
*ആറന്മുള പൊന്നമ്മ
*നരേന്ദ്രപ്രസാദ്
*ഊർമ്മിള ഉണ്ണി|
*ജഗന്നാഥ വർമ്മ
*ബാബു നമ്പൂതിരി
*ഒടുവിൽ ഉണ്ണികൃഷ്ണൻ
*കെ.പി.എ.സി. ലളിത
*മുകേഷ്
*ജഗതീഷ്
*പി. സി. സോമൻ

## പുരസ്കാരങ്ങൾ
;1996 ദേശീയ ചലച്ചിത്രപുരസ്കാരം (ഇന്ത്യ) 
*മികച്ച ചലച്ചിത്രത്തിനുള്ള സുവർണ്ണ കമലം -  അടൂർ ഗോപാലകൃഷ്ണൻ
*മികച്ച സഹനടിക്കുള്ള രജത കമലം - ആറന്മുള പൊന്നമ്മ

;1997 ബോംബേ അന്തർ ദേശീയ ചലച്ചിത്ര മേള 
*FIPRESCI പുരസ്ക്കാരം - അടൂർ ഗോപാലകൃഷ്ണൻ

## അവലംബം


## പുറത്തേക്കുള്ള കണ്ണികൾ
* 
* ''കഥാപുരുഷൻ''  – മലയാളസംഗീതം.ഇൻഫോ
* Kathapurushan - 1995 - cinema of malayalam 
* അടൂരിന്റെ കഥാപുരുഷൻ - നിരൂപണം ഒരു പുനർ വായന

വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:അടൂർ ഗോപാലകൃഷ്ണൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മങ്കട രവിവർമ്മ ഛായാഗ്രഹണം ചെയ്ത ചലച്ചിത്രങ്ങൾ
പ്ലേ ഹൗസ്

മലയാളചലച്ചിത്രനടനായ മമ്മൂട്ടിയുടെ ഉടമസ്ഥതയിലുള്ള ചലച്ചിത്രനിർമ്മാണ-വിതരണ കമ്പിനിയാണ് പ്ലേഹൗസ്. 2009 ജുൺ 14നു കൊച്ചിയിൽ വച്ചു ഇതിന്റെ ഉദ്ഘാടനം നടത്തപ്പെട്ടു. പ്ലേ ഹൗസിന്റെ ബാനറിൽ മമ്മൂട്ടി ആദ്യമായി നിർമ്മിക്കുന്ന ചിത്രമാണ് ജവാൻ ഓഫ് വെള്ളിമല.

## വിതരണം ചെയ്ത ചിത്രങ്ങൾ
* ഇമ്മാനുവൽ - 2013 
* ദൈവത്തിന്റെ സ്വന്തം ക്ലീറ്റസ് - 2013
* ദി കിംഗ് & ദി കമ്മീഷണർ - 2012
*  ജവാൻ ഓഫ് വെള്ളിമല - 2012
* കോബ്ര (കോ ബ്രദേഴ്സ്) -	2012
* നോട്ട് ഔട്ട് - 2011
* പ്രാഞ്ചിയേട്ടൻ ആന്റ് ദി സെയിന്റ് - 2010
* സൂഫി പറഞ്ഞ കഥ -	 2009
* ഋതു -  2009
* സീതാ കല്യാണം - 2009

## ബാനർ
* ജവാൻ ഓഫ് വെള്ളിമല -  2012
* ദി കിംഗ് & ദി കമ്മീഷണർ - 2012
* പ്രാഞ്ചിയേട്ടൻ ആന്റ് ദി സെയിന്റ് - 2010

## അവലംബം

വർഗ്ഗം:കേരളത്തിലെ ചലച്ചിത്രനിർമ്മാണ കമ്പനികൾ
വർഗ്ഗം:കേരളത്തിലെ ചലച്ചിത്രവിതരണ കമ്പനികൾ
അഭികേന്ദ്രബലം

ഒരു വക്രപാതയിലൂടെ ചലിക്കുന്ന പദാർത്ഥത്തിൽ പാതയുടെ കേന്ദ്രത്തിലേക്ക് സദാ അനുഭവപ്പെടുന്ന ബലത്തെ **അഭികേന്ദ്രബലം** എന്നു പറയുന്നു. ഇത് അപകേന്ദ്രബല(centrifugal force)ത്തിനു തുല്യവും വിപരീതവും ആകുന്നു.

പദാർഥങ്ങളുടെ സഹജചലനം പൊതുവേ ഋജുരേഖയിലൂടെ ആണ്. ഉദാഹരണം നിശ്ചലാവസ്ഥയിൽ നിന്നും സ്വതന്ത്രമായി താഴോട്ടു വീഴുന്ന വസ്തു. ഒരു ചരടിന്റെ അറ്റത്ത് ഒരു കല്ലുകെട്ടി ചരടിനെ അതിവേഗം ചുഴറ്റുന്നു എന്നിരിക്കട്ടെ. കല്ലിനു ഋജുരേഖയിൽ ചലിക്കാനാണ് സ്വാഭാവികമായ പ്രേരണ. പക്ഷേ, ഇവിടെ അത് വൃത്തപരിധിയിലൂടെ ചലിക്കുന്നു. കല്ലിന്റെ സ്ഥാനത്ത് നിന്നും ചരടു പിടിച്ചിരിക്കുന്ന വിരലിന്റെ സ്ഥാനത്തേക്ക്, അതായത് വൃത്തപരിധിയിൽ നിന്നും വൃത്തകേന്ദ്രത്തിലേക്ക്, നിരന്തരം പ്രയോഗിക്കപ്പെടുന്ന അഭികേന്ദ്രബലം കല്ലിന്റെ ഋജുരേഖയിലൂടെയുള്ള സ്വാഭാവികചലനം തടസ്സപ്പെടുത്തുകയും അതിനെ വൃത്തപരിധിയിലൂടെ ചലിപ്പിക്കുകയും ചെയ്യുന്നു. ചരട് പ്രയോഗിക്കുന്ന വലിവ് ബലം (Tension) ആണ് ഇവിടെ അഭികേന്ദ്ര ബലമായി വർത്തിക്കുന്നത്. കൈയിൽ നിന്നും ചരടുവിട്ടാൽ കല്ല് വൃത്തത്തിന്റെ സ്പർശകദിശ(tangential direction)യിൽ ഋജുരേഖയിലൂടെ ചലിക്കുന്നതാണ്. സൈക്കിൾയാത്രക്കാർ റോഡിലെ വളവുകളിൽകൂടി സഞ്ചരിക്കുമ്പോൾ ദേഹം പാതയുടെ കേന്ദ്രത്തിലേക്കു വളച്ച് അഭികേന്ദ്രബലം പ്രദാനം ചെയ്യുന്നു.

അഭികേന്ദ്രബലം പദാർഥത്തിന്റെ ദ്രവ്യമാനം, വേഗം, പാതയുടെ വക്രത (curvature) എന്നിവയെ ആശ്രയിച്ചിരിക്കും. m ദ്രവ്യമാനമുള്ള ഒരു വസ്തു r വ്യാസാർധമുള്ള ഒരു വൃത്തപരിധിയിലൂടെ v വേഗത്തിൽ ചലിക്കുകയാണെങ്കിൽ അതിലനുഭവപ്പെടുന്ന അഭികേന്ദ്രബലം mv2/ r അഥവാ ω2 r ആണ് (ω: കോണീയ വേഗം).

## അവലംബം

* അഭികേന്ദ്രബലം 
*അഭികേന്ദ്രബലം
*അഭികേന്ദ്രബലം
*അഭികേന്ദ്രബലം ചിത്രങ്ങൾ

വർഗ്ഗം:ബലം
ലിയോ തദേവൂസ്

ഒരു മലയാള സിനിമാ സംവിധായകനാണു ലിയോ തദേവൂസ് . പച്ചമരത്തണലിൽ ആണു ആദ്യ ചലച്ചിത്രം.  പയ്യൻസ് എന്ന ഒരു സിനിമ കൂടി അദ്ദേഹം സംവിധാനം ചെയ്തിട്ടുണ്ട്

## ലിയോ തദേവൂസിന്റെ ചിത്രങ്ങൾ
2011
*പയ്യൻസ്
2008
*പച്ചമരത്തണലിൽ

## അവലംബം
*

വർഗ്ഗം:മലയാളചലച്ചിത്രസംവിധായകർ
രേവതി കലാമന്ദിർ ഫിലിം അക്കാദമി

കേരളത്തിലെ ഒരു പ്രമുഖ ചലച്ചിത്രനിർമ്മാണ കമ്പനി ആയാണ്  **രേവതി കലാമന്ദിർ**1993.ജനുവരി.1 നു പ്രവർത്തനം ആരംഭിച്ചത്.ഇപ്പോൾ ഇതാ 2014 ഓഗസ്റ്റ്‌ മാസം മുതൽ രേവതി കലാമന്ദിർ ഫിലിം അക്കാദമി എന്ന പേരിൽ ഒരു ചലച്ചിത്രപഠന കേന്ദ്രം തിരുവനന്തപുരത്ത് കഴകൂട്ടം കിൻഫ്ര ഫിലിം & വീഡിയോ ടെക്നോ പാർക്കിൽ പ്രവർത്തനം ആരംഭിച്ചിരിക്കുകയാണ്  ചലച്ചിത്രനിർമ്മാതാവായ ജി. സുരേഷ് കുമാർ ആണ് ഇതിന്റെ ഉടമ.

## നിർമ്മിച്ച ചലച്ചിത്രങ്ങൾ
* വിഷ്ണുലോകം (1991)
* ബട്ടർഫ്ലൈസ് (1993)
* കാശ്മീരം (1994)
* ആറാം തമ്പുരാൻ (1997)
* കവർസ്റ്റോറി (2000)
* പൈലറ്റ്സ് (2000)
* അച്ഛനെയാണെനിക്കിഷ്ടം (2001)
* കഥ (2002)
* കുബേരൻ (2002)
* ശിവം (2002)
* വെട്ടം (2004)
* മഹാസമുദ്രം (2006)
* സീതാകല്യാണം (2009)
* നീലത്താമര (2009)
* രതിനിർവ്വേദം (2011)
* ചട്ടക്കാരി (2012)

## അവലംബം
http://www.imdb.com/company/co0167286/
## പുറംകണ്ണികൾ

*http://www.rkfa.in/ 
*ഔദ്യോഗിക ഫേസ്ബുക്ക് താൾ

വർഗ്ഗം:കേരളത്തിലെ ചലച്ചിത്രനിർമ്മാണ കമ്പനികൾ
വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
ഇ.ഇ.ജി.

മസ്തിഷ്കത്തിലെ നാഡീവ്യൂഹ കോശങ്ങൾ (neurons) ജനിപ്പിക്കുന്ന വിദ്യുത് സിഗ്നലുകൾ രേഖപ്പെടുത്തുന്ന വൈദ്യ പരിശോധന സംവിധാനമാണ് **ഇലക്ട്രോ എൻസെഫലൊഗ്രാഫി** (Electroencephalography). ഇ.ഇ.ജി . എന്ന ചുരുക്കപേരിൽ അറിയപ്പെടുന്നു.1929-ൽ ഹാൻസ് ബെർഗർ ആണ് ഇത് കണ്ടു പിടിച്ചത്. 

തലയോടിനെ ആവരണം ചെയ്യുന്ന തൊലിപ്പുറത്ത് അനേകം  ഇലക്ട്രോഡുകൾ ഘടിപ്പിച്ചാണ് വിദ്യുത് പ്രവർത്തനം രേഖപ്പെടുത്തുന്നത് .ഏകദേശം അരമണിക്കൂർ തുടർച്ചയായി മസ്തിഷ്ക്കത്തിന്റെ വിദ്യുത് പ്രവർത്തനം രേഖപ്പെടുത്തി അവ തരംഗ രൂപത്തിൽ ലഭ്യമാക്കുകയാണ് ഇ.ഇ.ജി യന്ത്ര സംവിധാനം ചെയ്യുന്നത് .

## ഉപയോഗാവസരങ്ങൾ
#അപസ്മാര രോഗനിർണ്ണയത്തിനു അത്യന്താപേക്ഷികമായ പരിശോധനയാണ് ഇ.ഇ.ജി. ജെന്നിയുണ്ടാവുന്നത് അപസ്മാരം മൂലമോ,ഇതരകാരണങ്ങളാലോ എന്ന് വിലയിരുത്താൻ ഇ.ഇ.ജി അനിവാര്യമാണ്.
#വിവിധ തരത്തിലുള്ള മസ്തിഷകബാധ (encephalopathy)വിലയിരുത്താൻ ഇ.ഇ.ജി ഉപകരിക്കുന്നു
#അപകടങ്ങൾ മൂലമുണ്ടാവുന്ന മസ്തിഷ്ക ക്ഷതം(head injury)വിലയിരുത്താൻ ഇ.ഇ,ജി ആവശ്യമായി വരാറുണ്ട്.
#കോമ അഥവാ അതിനിദ്രം (comatose conditions) സംഭവിച്ച അവസ്ഥയിൽ മസ്തിഷക പ്രവർത്തനം വിലയിരുത്താൻ.
#നിദ്രാസ്വാസ്ഥ്യങ്ങൾ (sleep disorders)പരിശോധവിധേയമാക്കാൻ ഇ.ഇ.ജി നിർണ്ണായകമാണ്
#മസ്തിഷ ട്യൂമറുകൾ തിരിച്ചറിയാൻ ഇ.ഇ.ജി ഉപയോഗിച്ചിരുന്നു. എന്നാൽ സി.ടി.സ്കാൻ , എം.ആർ.ഐ തുടങ്ങിയ പരിശോധനകൾ വ്യാപകമായതോടെ ഈ ആവശ്യത്തിനായി ഇ.ഇ.ജി ഉപയോഗിക്കപ്പെടാറില്ല.

വർഗ്ഗം:വൈദ്യപരിശോധനകൾ
വർഗ്ഗം:ന്യൂറോടെക്നോളജി
വർഗ്ഗം:ഇലക്ട്രോഡയഗ്നോസിസ്
വർഗ്ഗം:ഇലക്ട്രോഫിസിയോളജി
വർഗ്ഗം:ന്യൂറോഫിസിയോളജി
വർണ്ണം (അക്ഷരം)

അക്ഷരത്തെയാണ് നാം സാധാരണയായി വർണ്ണം എന്നു പറയുന്നത്. ഉദാഹരണമായി ക,വ,ച ഇവ അക്ഷരങ്ങൾ അഥവാ വർണ്ണങ്ങളാണ്. എന്നാൽ ഭാഷാ ശാസ്ത്രത്തിൽ അക്ഷരം,വർണ്ണം ഇവയെ രണ്ടായി കണക്കാക്കുന്നു.
അതായത് വർണ്ണങ്ങൾ ചേർന്ന് അക്ഷരമുണ്ടാകുന്നുവെന്ന് ഭാഷാശാസ്ത്രം പറയുന്നു.
ഉദാഹരണത്തിന് ഭ് , ഊ എന്നിവ രണ്ടു വർണ്ണങ്ങളാണ്. ഇവ രണ്ടും ചേർന്നുവരുന്ന "ഭൂ"  എന്നത് അക്ഷരമാണ്. അപ്പോൾ അക്ഷരമെന്നാൽ വർണ്ണങ്ങൾ ചേർന്നുണ്ടാകുന്നതാണെന്നു കാണാം. ആ അർത്ഥത്തിൽ ഭാഷയിലെ ഏറ്റവും അടിസ്ഥാനപരമായ ഘടകമാണ് വർണ്ണം.

വർഗ്ഗം:ഭാഷാശാസ്ത്രം

## ഇതും കാണുക
* സ്വനം
* സ്വനിമം
* വർണ്ണം (ഭാഷ)
* അക്ഷരം
* സിലബിൾ
* ലിപി
വിധേയൻ

സക്കറിയയുടെ *ഭാസ്കരപ്പട്ടേലരും എന്റെ ജീവിതവും* എന്ന നോവലിനെ അടിസ്ഥാനമാക്കി അടൂർ ഗോപാലകൃഷ്ണൻ സംവിധാനം ചെയ്ത മലയാളചലച്ചിത്രമാണ് ***വിധേയൻ***. മമ്മൂട്ടി പ്രധാന വേഷത്തിലഭിനയിച്ച ഈ ചലച്ചിത്രം 1993-ലെ കേരള സർക്കാരിന്റെ മികച്ച  നടനും, ചിത്രത്തിനും, സംവിധായകനും ഉൾപ്പെടെ അഞ്ച്  സംസ്ഥാന ചലച്ചിത്ര പുരസ്കാരങ്ങൾക്ക് അർഹമായി. ചിത്രത്തിലെ അഭിനയത്തിനു നടൻ മമ്മൂട്ടി 1994-ൽ മികച്ച നടനുള്ള ദേശീയപുരസ്കാരത്തിനും അർഹനായി.

## രചന
ഭാസ്കര പട്ടേലർ എന്ന മുഖ്യ കഥാപാത്രം ജീവിച്ചിരുന്ന വ്യക്തിയായിരുന്നെന്ന് സക്കറിയ പിന്നീടൊരു അഭിമുഖത്തിൽ വ്യക്തമാക്കുകയുണ്ടായി. കർണാടകയിലെ നെല്ലാടിയിൽ സക്കറിയ കൃഷിയുമായി ജീവിക്കുമ്പോൾ അവിടുത്തെ മലയാളികൾ പറഞ്ഞുകൊടുത്ത കഥകൾ വെച്ചാണ് ഭാസ്കര പട്ടേലരും എന്റെ ജീവിതവും എന്ന നോവൽ ജനിക്കുന്നത്. കുടകുകാരനായ ശേഖര പട്ടേലർ ആണ് കഥാപത്രത്തിന് അടിസ്ഥാനം.

## വിവാദം
സക്കറിയയും അടൂരും തമ്മിൽ കഥയുടെ ചലച്ചിത്രാവിഷ്കാരത്തെ കുറിച്ചുണ്ടായ അഭിപ്രായ വ്യത്യാസം വിവാദമായിരുന്നു.

## അഭിനേതാക്കൾ
* മമ്മൂട്ടി
* തൻവി ആസ്മി
* എം.ആർ. ഗോപകുമാർ
* സബിത ആനന്ദ്
* അലിയാർ
* അസീസ്
* രവി വള്ളത്തോൾ
* ബാബു നമ്പൂതിരി
* സോമശേഖരൻ നായർ
* കൃഷ്ണൻകുട്ടി നായർ
* പുന്നപ്ര അപ്പച്ചൻ

## പുരസ്കാരങ്ങൾ

;1993 ദേശീയ ചലച്ചിത്രപുരസ്കാരം (ഇന്ത്യ) 

* മികച്ച പ്രാദേശിക ചിത്രം (മലയാളം) 
;1993 കേരളസംസ്ഥാന ചലച്ചിത്രപുരസ്കാരം 
* മികച്ച സംവിധായകൻ - അടൂർ ഗോപാലകൃഷ്ണൻ 
* മികച്ച നടൻ - മമ്മൂട്ടി
* മികച്ച മലയാളചലച്ചിത്രം - കെ. രവീന്ദ്രനാഥൻ നായർ
* മികച്ച കഥ - പോൾ സക്കറിയ
*മികച്ച തിരക്കഥ - അടൂർ ഗോപാലകൃഷ്ണൻ 
; മറ്റ് പുരസ്ക്കാരങ്ങൾ 
* Netpac Award at the Rotterdam International Film Festival
* Interfilm Award - Honorable Mention at the International Filmfestival Mannheim-Heidelberg|Mannheim-Heidelberg International Filmfestival
* Feature FIPRESCI and Special Jury Prize, Singapore

## അവലംബം


## പുറംകണ്ണികൾ
* 
* ''വിധേയൻ''  – മലയാളസംഗീതം.ഇൻഫോ
* http://www.keralafilm.com/sfa93.htm  ചലച്ചിത്ര അക്കാദമിയുടെ വെബ് സൈറ്റ്
* Vidheyan - cinema of malayalam  
* THE SERVILE - SFFS
* The Servile (1994)- movies nytime

വർഗ്ഗം:അടൂർ ഗോപാലകൃഷ്ണൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:മങ്കട രവിവർമ്മ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
വർഗ്ഗം:രവി നിർമ്മിച്ച ചലച്ചിത്രങ്ങൾ
വൈറ്റില

thumb|right|250px|വൈറ്റില ജംഗ്ഷൻ

കേരളത്തിലെ എറണാകുളം ജില്ലയിലെ ഒരു പ്രദേശമാണ് **വൈറ്റില**. സംസ്ഥാനത്തെ ഏറ്റവും വലുതും തിരക്കേറിയതുമായ കവലയാണു വൈറ്റില കവല. ദേശീയപാത 544-നെ കൊച്ചിനഗരത്തിലെ 3 പ്രധാന പാതകളായ സഹോദരൻ അയ്യപ്പൻ റോഡ്, തമ്മനം റോഡ്, വൈറ്റില-പേട്ട റോഡ് എന്നിവയുമായി ഈ കവല ഒന്നിപ്പിക്കുന്നു. വൈറ്റില മൊബിലിറ്റി ഹബ് പദ്ധതിയുടെ ഭാഗമായ കൊച്ചിയിലെ പ്രധാന ബസ് ടെർമിനൽ വൈറ്റിലയിലാണ്. ഇപ്പോൾ ഇതിന്റെ ആദ്യഘട്ടനിർമ്മാണ പ്രവർത്തനങ്ങളാണ് നടക്കുന്നത് . 

### ഭൂമിശാസ്ത്ര പരമായ സ്ഥാനം

## അവലംബം

വർഗ്ഗം:കൊച്ചിയുടെ പ്രാന്തപ്രദേശങ്ങൾ
അഭികർമകങ്ങൾ

പ്രതിപ്രവർത്തനം ഉളവാക്കുന്ന പദാർഥമാണ് **അഭികർമകങ്ങൾ**. ഒരു അഭികർമകം മറ്റൊരു പദാർഥത്തിൽ ഉണ്ടാക്കുന്ന പരിണാമങ്ങൾ മുഖ്യമായും അഭികർമകത്തിന്റെ സംരചനാപരമായ സ്ഥിതിവിശേഷത്തെ ആശ്രയിച്ചിരിക്കുന്നു. അതായത് അഭികർമകത്തിന്റെ നൈസർഗികമായ ചില പ്രവണതകളാണ് അതിന്റെ പ്രവർത്തനപഥത്തെ നിയന്ത്രിക്കുന്നത്. ഈ പ്രവണതകളുടെ അടിസ്ഥാനത്തിൽ അഭികർമകങ്ങളെ വർഗീകരിക്കാവുന്നതാണ്. രാസപ്രക്രിയകളിലെല്ലാം ഇലക്ട്രോണുകളുടെ പകർച്ചയോ പുനഃസംവിധാനമോ, പൂർണമായോ ഭാഗികമായോ ഉൾപ്പെടുന്നുണ്ട്. തന്മൂലം രാസപ്രക്രിയയ്ക്ക് ആസ്പദമായ ഇലക്ട്രോണുകളുമായി അഭികർമകത്തിനുള്ള ബന്ധത്തെ അടിസ്ഥാനപ്പെടുത്തി അവ ഇലക്ട്രോഫിലിക-അഭികർമകങ്ങൾ (ഇലക്ട്രോഫൈലുകൾ) എന്നും നൂക്ളിയോഫിലിക-അഭികർമകങ്ങൾ (ന്യൂക്ളിയോഫൈലുകൾ) എന്നും രണ്ടായി തരംതിരിക്കപ്പെട്ടിരിക്കുന്നു. സ്വന്തം ഇലക്ട്രോണുകളെ അന്യ-അണുക നൂക്ളിയസിന് പ്രദാനം ചെയ്യുകയോ അന്യ-അണുകനൂക്ളിയസുമായി പങ്കു വയ്ക്കുകയോ ചെയ്യുന്ന അഭികർമകങ്ങളാണ് നൂക്ളിയോഫൈലുകൾ. മറിച്ച്, മറ്റൊന്നിൽനിന്ന് ഇലക്ട്രോണുകളെ പൂർണമായോ ഭാഗികമായോ സ്വീകരിക്കുന്നതിന് സന്നദ്ധമായവയാണ് ഇലക്ട്രോഫൈലുകൾ.

## വർഗീകരണം

ഈ വർഗീകരണം വാസ്തവത്തിൽ ഓക്സീകരണ-നിരോക്സീകരണ പ്രക്രിയകളുടെ ഇലക്ട്രോണിക-വ്യാഖ്യാനവുമായി ബന്ധപ്പെട്ടതാണെന്ന് നിഷ്പ്രയാസം കാണാം. ഇലക്ട്രോണുകളെ മറ്റൊരു സ്പീഷീസിലേക്ക് പ്രദാനം ചെയ്യുന്നത് നിരോക്സീകരണമാകയാൽ നൂക്ളിയോഫൈലുകൾ നിരോക്സീകാരികളായിരിക്കണം. അയോണിക പ്രതിപ്രവർത്തനങ്ങളിൽ ഓക്സീകരണവും നിരോക്സീകരണവും സ്പഷ്ടമായി കാണാമെങ്കിലും അയോണികേതര പ്രതിപ്രവർത്തനങ്ങളിൽ അപ്രകാരം ആയിരിക്കണമെന്നില്ല. എന്നാൽ ഇലക്ട്രോഫിലികതയും നൂക്ളിയോഫിലികതയും സ്പഷ്ടമായിരിക്കും.

അഭികർമകങ്ങൾ അവയുടെ സവിശേഷ സ്വഭാവമനുസരിച്ച് നൂക്ളിയോഫിലികതയോ ഇലക്ട്രോഫിലികതയോ പ്രദർശിപ്പിക്കുന്നു. തദനുസൃതമായി അവ പ്രതിപ്രവർത്തനഗതി നിയന്ത്രിക്കുന്നു. രാസപ്രക്രിയാപഥം വിശദീകരിക്കുന്നതിനും ഉത്പന്നങ്ങൾ ഏതെന്നു പ്രവചിക്കുന്നതിനും നിർദിഷ്ടമായ ഒരു ഉത്പന്നം കിട്ടുന്നതിനു പറ്റിയ അഭികർമകം നിർദ്ദേശിക്കുന്നതിനും മറ്റും അഭികർമകങ്ങളുടെ ഈ വർഗീകരണം പ്രയോജനപ്പെടുന്നു.

അഭികർമകങ്ങളെ മറ്റുതരത്തിലും വർഗീകരിക്കാറുണ്ട്. ഉദാഹരണമായി ലാപ്വർത്തും (lapworth) മറ്റും അവയെ *ആനയോണോയ്ഡുകൾ* എന്നും *കാറ്റയോണോയ്ഡുകൾ* എന്നും തരം തിരിക്കുന്നു. എന്നാൽ ഇവയെ യഥാക്രമം നൂക്ളിയോഫൈൽ, ഇലക്ട്രോഫൈൽ എന്നിവയുടെ പര്യായങ്ങളായി കരുതാവുന്നതേയുള്ളു. ലൂയിസിന്റെ (Lewis) ആസിഡ്-ബേസ് നിർവചനത്തെ ആസ്പദമാക്കിയും വർഗീകരണം സാധ്യമാണ്. ആസിഡ്-ബേസ് എന്നോ, കാറ്റയോണോയ്ഡ്-ആനയോണോയ്ഡ് എന്നോ, ഇലക്ട്രോഫൈൽ-ന്യൂക്ളിയോഫൈൽ എന്നോ പരസ്പരവിരുദ്ധമായ സ്വഭാവത്തെ ആസ്പദമാക്കി അഭികർമകങ്ങളെ രണ്ടു വർഗങ്ങളായി തിരിക്കാം. ഇവയെല്ലാം തന്നെ സൌകര്യത്തെയും സരളതയെയും ഉദ്ദേശിച്ചുകൊണ്ടുള്ളവയാണ്. ഇക്കാലത്ത് ഏറ്റവും പ്രചാരമുള്ള സമ്പ്രദായം നൂക്ളിയോഫൈൽ-ഇലക്ട്രോഫൈൽ എന്നുള്ള വർഗീകരണമാണ്. അയോണികേതര-പ്രക്രിയകൾ കൂടുതലുള്ള കാർബണിക രസതന്ത്രത്തിലാണ് ഇതിന്റെ പ്രയോജനം വളരെ വ്യക്തമായി കാണാവുന്നത്. അയോണിക പ്രക്രിയകൾ കൂടുതലുള്ള അകാർബണിക രസതന്ത്രത്തിൽ ഈ വർഗീകരണം ഉപയോഗിക്കുന്നുണ്ടെങ്കിലും ഓക്സീകരണം-നിരോക്സീകരണം എന്ന വിഭജനമാണ് കൂടുതലായി പ്രയോജനപ്പെടുത്തുന്നത്.

### ചില നൂക്ളിയോഫൈലുകൾ

*സോഡിയം ലോഹം (Na), 
*സ്റ്റാനസ് അയോൺ (Sn++), 
*അമോണിയ (NH3), 
*ഹൈഡ്രോക്സൈഡ് അയോൺ (OH -), 
*സൾഫർ ഡൈഓക്സൈഡ് (SO2), 
*ഫെറൊ സയനൈഡ് അയോൺ [Fe(CN)4-6]. 

### ചില ഇലക്ട്രോഫൈലുകൾ

*ഓസോൺ (O3), 
*ക്ളോറിൻ (Cl2), 
*ഹൈപൊക്ളോറസ് അമ്ളം (HOCl), 
*നൈട്രിക് അമ്ളം (HN3), 
*അലൂമിനിയം ക്ളോറൈഡ് (AlCl3), 
*ഫെറിസയനൈഡ് അയോൺ.

## അവലംബം

*റീജെന്റ് ഡെഫനിഷൻ

വർഗ്ഗം:കാർബണിക രസതന്ത്രം
എം.എ. ജോൺ

ഒരു മുൻ കോൺഗ്രസ് നേതാവായിരുന്നു **എം.എ ജോൺ**. വിദ്യാർത്ഥി രാഷ്ട്രീയത്തിലൂടെയാണ് ഇദ്ദേഹം രാഷ്ട്രീയത്തിലെത്തിയത്. കേരളത്തിലെ കെ.എസ്.യു.വിന്റേയും യൂത്ത് കോൺഗ്രസിന്റേയും സ്ഥാപക നേതാവുമാണ് ഇദ്ദേഹം. കോൺഗ്രസ് പരിവർത്തനവാദികൾ എന്ന പ്രസ്ഥാനത്തിന്റെ സ്ഥാപകനുമായിരുന്നു ജോൺ.

## ജീവിതരേഖ
1936 ജൂൺ 26-ന് കോട്ടയം ജില്ലയിലെ കുറവിലങ്ങാട് മറ്റത്തിൽ കുളത്തനാനിയിൽ എം.ജെ. എബ്രാഹാമിന്റെയും  ഭാര്യ മറിയാമ്മ എബ്രാഹാമിന്റെയും ഏഴ് മക്കളിൽ നാലാമനായാണ് ജനനം. 1978-ലാണ് എം.എ. ജോൺ വിവാഹിതനായത്. മതപരമായ ചടങ്ങുകളോട് താല്പര്യം ഇല്ലാതിരുന്ന അദ്ദേഹത്തിന്റെ വിവാഹം സ്പെഷ്യൽ മാര്യേജ് ആക്റ്റ് പ്രകാരമായിരുന്നു. നാസ്തികനും യുക്തിവാദിയുമായിരുന്നു ജോൺ.

കേരളത്തിലെ കെ.എസ്.യുവിന്റേയും യൂത്ത് കോൺഗ്രസിന്റേയും സ്ഥാപക നേതാവിൽ ഒരാളായ ജോൺ വിദ്യാർത്ഥി രാഷ്ട്രീയത്തിലൂടെയാണ് രാഷ്ട്രീയത്തിലേക്ക് രംഗപ്രവേശം ചെയ്തത്. കെ.എസ്.യൂവിൽ പ്രവർത്തിച്ച ശേഷം 1961-ൽ യൂത്ത് കോൺഗ്രസ് സെക്രട്ടറിയായും തുടർന്ന് 1963-ൽ ജനറൽ സെക്രട്ടറിയാകുകയും ചെയ്തു. യൂത്ത് കോൺഗ്രസ്സിന് ദേശീയതലത്തിൽ മാത്രം പ്രസിഡന്റുണ്ടയിരുന്ന അക്കാലത്ത് 1965-ൽ കോൺഗ്രസ് പ്രസിഡന്റ് കാമരാജ് എല്ലാ സംസ്ഥാന സമിതികളും പിരിച്ചുവിട്ടു. ഇതിൽ പ്രതിഷേധം പ്രകടിപ്പിച്ച് കെ. കാമരാജിന് ജോൺ കത്തയയ്ക്കുകയുണ്ടായി. തുടർന്ന് ജോണിനെ രാജ്യവ്യാപകമായി, യൂത്ത് കോൺഗ്രസ് പുനസംഘടിപ്പിക്കാൻ രൂപവത്ക്കരിച്ച നാലംഗ സമിതിയിൽ ഉൾപ്പെടുത്തിയിരുന്നു. 

എങ്കിലും പിന്നീട് ഇദ്ദേഹം കോൺഗ്രസ് വിട്ട് പരിവർത്തന വാദി കോൺഗ്രസ് എന്ന സംഘടനയ്ക്ക് രൂപം നൽകി. 1970 കാലഘട്ടങ്ങളിൽ *എം.എ. ജോൺ നമ്മെ നയിക്കും* എന്ന മുദ്രാവാക്യം ഏറെ പ്രശസ്തി നേടിയിരുന്നു. അടിയന്തരാവസ്ഥക്കാലത്ത് ജോൺ കുറച്ചുകാലം രാജ്യരക്ഷാനിയമപ്രകാരം ജയിലിലടക്കപ്പെട്ടിരുന്നു. എന്നാൽ 1976-ൽ കോൺഗ്രസിലേക്ക് തിരിച്ചെത്തുകയുണ്ടായി. കെ. കരുണാകരൻ ഡി.ഐ.സി. (കെ.) എന്ന പാർട്ടി രൂപവത്കരിച്ചപ്പോൾ ജോൺ ഈ പാർട്ടിയുടെ സീനിയർ വൈസ് പ്രസിഡന്റായി പ്രവർത്തിച്ചിരുന്നു. ഡി.ഐ.സി. (കെ)യിൽ നിന്നു പിരിഞ്ഞ് ഡി.ഐ.സി. (ഇടത്) രൂപികരിച്ചു. ഡി.ഐ.സി. (ഇടത്) പിന്നീട് കോൺഗ്രസ് എസ്സിൽ ലയിച്ചു. എഴുത്തും വായനയും ജീവിതത്തിന്റെ അവിഭാജ്യ ഘടകങ്ങളാക്കിയ ജോണിന് അറുപതിനായിരത്തിലധികം പുസ്തകങ്ങളുള്ള സ്വകാര്യ ലൈബ്രറി ആണുള്ളത്. ഒരു നല്ല കർഷകനും കൂടിയായിരുന്നു എം.എ. ജോൺ.

2011 ഫെബ്രുവരി 22 -ന് ഹൃദയാഘാതം മൂലം സ്വവസതിയിൽ അന്തരിച്ചു. മൃതദേഹം ഫെബ്രുവരി 24 -ന് വൈകീട്ട് 4ന് വീട്ടുവളപ്പിൽ സംസ്‌കരിച്ചു.

## അവലംബം

വർഗ്ഗം:1936-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ജൂൺ 26-ന് ജനിച്ചവർ
വർഗ്ഗം:ഫെബ്രുവരി 22-ന് മരിച്ചവർ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കോട്ടയം ജില്ലയിൽ ജനിച്ചവർ
സ്റ്റെയ്‌റ്റ്മെന്റ് (കമ്പ്യൂട്ടർ പ്രോഗ്രാമിങ്ങ്)

പ്രോഗ്രാമിങ്ങ് ഭാഷകളിൽ സ്വതന്ത്രമായി നിലനിൽക്കാൻ സാധിക്കുന്ന ഏറ്റവും ചെറിയ ഘടകമാണ് സ്റ്റെയ്റ്റ്മെന്റ്.  പ്രോഗ്രാമുകളിൽ ഒന്നോ അധിലധികമോ സ്റ്റെയ്റ്റ്മെന്റുകൾ ഉണ്ടാവും. ഒരു സ്റ്റെയ്റ്റ്മെന്റ് എന്നത് ഇംപെറേറ്റീവ് പ്രോഗ്രാമിംഗ് ഭാഷയുടെ ഒരു വാക്യഘടനയാണ്, അത് നടപ്പിലാക്കേണ്ട ചില പ്രവർത്തനങ്ങൾ നടത്തുന്നു.അത്തരത്തിലുള്ള ഒരു ഭാഷയിൽ എഴുതപ്പെട്ട ഒരു പ്രോഗ്രാം രൂപപ്പെടുന്നത് ഒന്നോ അതിലധികമോ സ്റ്റേറ്റ്മെന്റുകളുടെ ക്രമം കൊണ്ടാണ്. ഒരു സ്റ്റേറ്റ്മെന്റിന് ആന്തരിക ഘടകങ്ങൾ ഉണ്ടായിരിക്കാം (ഉദാ. എക്സ്പ്രഷനുകൾ).

പല പ്രോഗ്രാമിംഗ് ഭാഷകളും (ഉദാ. അഡ, അൽഗോൾ 60, സി, ജാവ, പാസ്കൽ) സ്റ്റേറ്റുമെന്റുകൾ, നിർവചനങ്ങൾ അല്ലെങ്കിൽ ഡിക്ലറേഷനുകൾ തമ്മിൽ വ്യത്യാസം വരുത്തുന്നു. ഒരു പ്രോഗ്രാം പ്രവർത്തിക്കേണ്ട ഡാറ്റയെക്കുറിച്ച് ഒരു നിർവചനം അല്ലെങ്കിൽ ഡിക്ലറേഷൻ എന്തെന്ന് വ്യക്തമാക്കുന്നു, അതേസമയം ഒരു സ്റ്റേറ്റുമെന്റ് ആ ഡാറ്റയുമായി ബന്ധപ്പെട്ട് സ്വീകരിക്കേണ്ട പ്രവർത്തനങ്ങളെ വ്യക്തമാക്കുന്നു.
## അവലംബം
ഗൂഫി

വാൾട്ട് ഡിസ്നി പ്രോഡക്‌ഷൻസ് നിർമ്മിച്ച ഒരു കാർട്ടൂൺ കഥാപാത്രം ആണ്‌ **ഗൂഫി **.മനുഷ്യനോടു സാദൃശ്യമുള്ള ചേഷ്ടകൾ ഉള്ള ഒരു പട്ടി ആണ്‌ ഗൂഫി .  മികി മൗസ്സിന്ടെ  വളരെ അടുത്ത സുഹൃത്ത്‌ ആണ് ഗൂഫി .സാമാന്യ ബോധം തിരെ ഇല്ലാത്ത ഒരു അലസൻ   സ്വഭാവമാണ്‌ ഈ പട്ടിക്ക്.

## കൂട്ടുകാരും ചലച്ചിത്രങ്ങളും
ഡിപി ഡാവാഗ്  എന്ന  ആണ് ആദ്യ കാലത്തേ ചലച്ചിത്രത്തിൽ ഉള്ള പേര്.
**[[ഡൊണാൾഡ് ഡക്ക്]]**, **[[മിക്കി മൗസ്]]** എന്നി കാർട്ടൂൺ കഥാപാത്രങ്ങളുടെ കൂടെ ആയിരുന്നു ആദ്യ കാല ചലച്ചിത്രങ്ങൾ പലതും പിന്നീട്‌  1990 യിൽ ഗൂഫിക്ക് സ്വന്തമായി  ഗൂഫ് ട്രൂപ് എന്ന പേരിൽ ഒരു ടെലിവിഷൻ പരമ്പരയും ഉണ്ടായി. പിന്നെ ഈ പരമ്പര അടിസ്ഥാനം ആക്കി എ ഗൂഫി മൂവി (1995) ,  ആൻ എക്സ്ട്രീംലി ഗൂഫി മൂവി (2000) എന്നി ചലച്ചിത്രങ്ങളും വന്നു.

## പുറത്തേക്കുള്ള കണ്ണികൾ
* ഗൂഫിയുടെ ജീവ ചരിത്രം ഡിസ്നി

വർഗ്ഗം:ഡിസ്നി കഥാപാത്രങ്ങൾ
വർഗ്ഗം:കാർട്ടൂൺ കഥാപാത്രങ്ങൾ
ഗുരുജി.കോം

ഇന്റർനെറ്റിലെ ഒരു സെർച്ച് എഞ്ചിനാണ് **ഗുരുജി.കോം**. 'ഗുരു' എന്ന പദത്തിൽ നിന്നും ആണു ഈ സെർച്ച് എഞ്ചിനു പേരു ലഭിക്കുന്നത്. 2006 ഒക്ടോബർ 16നാണ് ഗുരുജി സ്ഥാപിതമായത്. ഡൽഹി ഐ.ഐ.ടിയിൽ നിന്നും ബിരുദം നേടിയ അനുരാഗ് ഡൊടും, ഗൗരവ് മിശ്രയും ചേർന്നാണ് ഈ സെർച്ച് എഞ്ചിൻ രൂപകല്പന ചെയ്തത്. ഇന്ത്യയിൽ നിന്നുള്ള വെബ് പേജുകൾ മാത്രമാണ് ഗുരുജി നല്കുന്നത്. നിലവിൽ 7 ഇന്ത്യൻ ഭാഷകളിൽ ഗുരുജിയിൽ തിരയാൻ സാധിക്കും. സംഗീതം, സിനിമ, ക്രിക്കറ്റ്, സാമ്പത്തികം എന്നീ വിഭാഗങ്ങളിൽ തിരയാൻ സാധിക്കും.

## അവലംബം


## പുറം കണ്ണികൾ
*ഗുരുജി.കോം
*http://www.guruji.com/en/Aboutguruji.html 

വർഗ്ഗം:ഇന്ത്യൻ സോഫ്റ്റ്‌വെയർ കമ്പനികൾ
വർഗ്ഗം:സെർച്ച് എഞ്ചിനുകൾ
വർഗ്ഗം:ഇന്റർനെറ്റ്

**
**
ഏറുമാടം

right|thumb|200px|നിലത്തു നിന്നും നിർമ്മിച്ചിരിക്കുന്ന ഒരു ഏറുമാടം
വൻമരങ്ങളുടെയും മറ്റും മുകളിൽ താത്കാലികമായി താമസിക്കുവാൻ നിർമ്മിച്ചിരിക്കുന്ന ചെറു വീടുകളാണ് **ഏറുമാടം**. ചില സാഹചര്യങ്ങളിൽ നിലത്തു നിന്നും വളരെ ഉയരത്തിൽ മുളങ്കാലുകളും മറ്റും നാട്ടി നിർത്തിയും ഏറുമാടങ്ങൾ നിർമ്മിക്കാറുണ്ട്. വനങ്ങളിൽ ഏറുമാടങ്ങൾ നിർമ്മിച്ചിരിക്കുന്നത് വനപാലകർക്ക് വന്യമൃഗങ്ങളിൽ നിന്നും സംരക്ഷണം നേടുന്നതിനു വേണ്ടിയാണ്. വൻമരങ്ങളുടെ മുകളിലെ ഉറപ്പുള്ള ശിഖരങ്ങളിലാണ് ഇത്തരം വീടുകൾ നിർമ്മിക്കുക. 

ആദിവാസികളാണ് ഏറുമാടങ്ങൾ കൂടുതലായും ഉപയോഗിച്ചിരുന്നത്. സുരക്ഷിതത്വം തേടിയാണ്‌ ഇവർ മരങ്ങളുടെ മുകളിൽ കുടിൽ കെട്ടിയിരുന്നത്‌. ഇവരുടെ വാസ്തുവിദ്യകളിൽ വളരെ പ്രചാരം നേടിയതും ഈ ഏറുമാടങ്ങളാണ്. ഈറ്റ, മുള, വൈക്കോൽ, പുല്ല് കാട്ടുവള്ളികൾ മുതലായ വസ്തുക്കളാണ് ഇതിന്റെ നിർമ്മിതിക്കായി ഉപയോഗിക്കുക. 

ഇന്ന് ടൂറിസം മേഖലകളിൽ ഏറുമാടങ്ങൾ ജനപ്രിയമാണ്.

## തുറന്ന ഏറുമാടം
തുറന്ന ഏറുമാടം സാധാരണ ഏറുമാടം പോലെ വീടുകൾ അല്ല ഇവക്ക് മേല്കുര ഉണ്ടാകാറില്ല , വനം അടുത്തുള്ള പ്രദേശങ്ങളിൽ കൃഷിയിടങ്ങളിലും ഗ്രാമങ്കളിലും ആനയും മറ്റു കൃഷി നശിപിക്കുന മൃഗങ്ങളും വരുന്നത്‌ നോക്കി കാണുവാൻ ആണ് തുറന്ന ഏറുമാടം ഉപയോഗിക്കുനത്. സാധാരണ ഒന്നിൽ കൂടുതൽ ആളുകൾ രാത്രിയും പകലുമായി മാറി മാറി ഇരികുകയാണ്  പതിവ്. 
## ചിത്രശാല

File:Karanel krishi, Aralam.jpg|നെൽപ്പാടത്തെ ഒരു ഏറുമാടം, ആറളത്ത് നിന്ന് 
File:Wayanad Tree House.jpg|വയനാട് വന്യജീവി സങ്കേതം ഉൾപ്പെടുന്ന സ്ഥലത്തെ ഒരു ഏറുമാടം
ഏറുമാടം (2512770327).jpg| ഇടുക്കി പാൽക്കുളം മേടിലെ ഏറുമാടം


വർഗ്ഗം:വീട്
ധ്രുവദാസ്

ഒരു ഹിന്ദി ഭക്തകവിയാണ് **ധ്രുവദാസ്**. രാധാവല്ലഭ വിഭാഗത്തിന്റെ ആരാധനാക്രമങ്ങൾക്കും അനുഷ്ഠാനങ്ങൾക്കും വ്യാഖ്യാനം നല്കിയ ഭക്തകവി എന്ന നിലയിലാണ് ധ്രുവദാസ് പ്രശസ്തി നേടിയത്.  ഭക്തിമാർഗ്ഗത്തിൽ ആകൃഷ്ടനായി വീട് ഉപേക്ഷിച്ച് വൃന്ദാവനിലെത്തുകയും രാധാവല്ലഭ സമ്പ്രദായത്തിൽ ഔപചാരികമായി പ്രവേശിക്കുകയും ചെയ്ത വ്യക്തിയാണ് ഇദ്ദേഹം. ധ്രുവദാസിന്റെ പില്ക്കാല ജീവിതവും പ്രവർത്തനങ്ങളും വൃന്ദാവനത്തെ കേന്ദ്രീകരിച്ചായിരുന്നു.

## ജീവിതരേഖ
ഉത്തർപ്രദേശിലെ സഹറൻപൂരിൽ 1575-ലാണ് ധ്രുവദാസ് ജനിച്ചത്. മധ്യകാലത്തെ രാധാവല്ലഭ ആരാധക വിഭാഗത്തിൽപ്പെട്ട ഒരു ഭക്തനായിരുന്നു ഇദ്ദേഹത്തിന്റെ പിതാവ് ശ്യാമൾദാസ്. കായസ്ഥവിഭാഗത്തിൽപ്പെട്ട ഇദ്ദേഹത്തിന്റെ പൂർവികർ ഗവൺമെന്റ് ഉദ്യോഗം വഹിച്ചിരുന്നവരാണ്.

തികഞ്ഞ ഭക്തനായിരുന്നു ധ്രുവദാസ്. ഇദ്ദേഹം കാവ്യശാസ്ത്രത്തിൽ അവഗാഹം നേടി. 'ലീല' എന്ന പേരിൽ നാല്പത്തിരണ്ട് കവിതകൾ ഇദ്ദേഹം രചിക്കുകയുണ്ടായി. ഈ കവിതകളിലെ പ്രതിപാദ്യത്തിൽ കാണുന്ന വൈജാത്യം അനുവാചകരെ അതിശയിപ്പിക്കത്തക്കതാണ്. ആരാധനാ ക്രമങ്ങൾ, ദാർശനിക സിദ്ധാന്തങ്ങൾ, ആധ്യാത്മികധ്യാനം, ലൗകിക ജീവിതരീതി, കവിതയിലെ സൗന്ദര്യബോധം, ആത്മാവിന്റെ ദേഹാന്തരപ്രാപ്തി എന്നിവയെ സംബന്ധിക്കുന്ന ധ്രുവദാസിന്റെ വീക്ഷണം ഏതെങ്കിലും ദർശനത്തിലോ മതത്തിലോ ഒതുങ്ങി നില്ക്കുന്നവയല്ല.

ധ്രുവദാസിന്റെ നാല്പത്തിരണ്ട് കൃതികളിൽ ജീവദശാലീല, വൃന്ദാവൻ സത്ലീല, ഹിത്ശൃംഗാർലീല, പ്രേമ്ദശാലീല, രതിമഞ്ജരീലീല, രസാനന്ദ്ലീല എന്നിവയാണ് ഏറെ പ്രചാരം നേടിയവ. കാവ്യഗ്രന്ഥങ്ങൾക്കു പുറമേ സിദ്ധാന്ത വിചാർലീല എന്ന പേരിൽ ഒരു ഗദ്യകൃതിയും ധ്രുവദാസ് രചിച്ചിട്ടുണ്ട്. വ്രജഭാഷയിലെ ഗദ്യസാഹിത്യത്തിന്റെ ഒരു ഉത്തമ മാതൃകയാണ് ഈ ഗ്രന്ഥം.

പ്രേമത്തെ സംബന്ധിക്കുന്ന ഇദ്ദേഹത്തിന്റെ സൂക്ഷ്മാപഗ്രഥനം തികച്ചും മൗലിക സ്വഭാവമുള്ളതാണ്. 'രീതി' കവികളുടെ രചനകളിൽ കാണപ്പെടുന്ന പ്രസാദാത്മകത ധ്രുവദാസിന്റെ കവിതകളിലും കാണാം. ഇദ്ദേഹത്തിന്റെ രചനകൾ സമാഹരിച്ച് ധ്രുവസർവസ്വ എന്ന പേരിൽ പില്ക്കാലത്ത് പ്രസിദ്ധീകരിക്കുകയുണ്ടായി. ശൃംഗാരം, പ്രേമം എന്നീ ഭാവങ്ങളെ ഉദാത്തീകരിച്ച കവിയാണ് ധ്രുവദാസ്.
1643-ൽ ധ്രുവദാസ് അന്തരിച്ചു.
## അവലംബം

വർഗ്ഗം:ഭക്തകവികൾ
ജോസഫ് കളത്തിപ്പറമ്പിൽ

ലത്തീൻ കത്തോലിക്ക സഭയുടെ വരാപ്പുഴ അതിരൂപതാ മെത്രാപ്പോലീത്തയാണ് ആർച്ച് ബിഷപ് ഡോ. ജോസഫ് കളത്തിപ്പരമ്പിൽ.    മാർപ്പാപ്പായുടെ കാര്യാലയത്തിൽ കത്തോലിക്കാ സഭയുടെ പൊന്തിഫിക്കൽ കൗൺസിൽ സെക്രട്ടറിയായി സേവനമനുഷ്ഠിച്ചിട്ടുണ്ട്. ഇദ്ദേഹം ഈ  സ്ഥാനം വഹിച്ചിരുന്ന ആദ്യ മലയാളിയാണ്. ഇന്ത്യയിൽ ഇതിനു മുൻപ് രണ്ടു വ്യക്തികൾക്കാണ് ഈ സ്ഥാനം ലഭിച്ചിട്ടുള്ളത്. മുൻപ് കോഴിക്കോട് രൂപതയുടെ ബിഷപ്പായിരുന്നു ജോസഫ് കളത്തിപ്പറമ്പിൽ. 2002-മുതലാണ് കോഴിക്കോട് രൂപതയുടെ ബിഷപ്പ് സ്ഥാനം നിർവഹിച്ചിരുന്നത്. 2011 ഫെബ്രുവരി 22-നാണ് ബെനഡിക്ട് പതിനാറാമൻ മാർപ്പാപ്പയുടെ ഉത്തരവ് റോമിലും കോഴിക്കോട് രൂപതാ ആസ്ഥാനത്തും വായിച്ചത്. റോമിൽനിന്നും കാനോൻ നിയമത്തിൽ ഇദ്ദേഹം ഡോക്ടറേറ്റ് നേടിയിട്ടുണ്ട്.

## ജീവിതരേഖ
1952 ഒക്ടോബർ 6-ന് എറണാകുളം വടുതലയിലാണ് ജനനം. 1978 മാർച്ച് 13-നാണ് തിരുപ്പട്ടം സ്വീകരിച്ചത്. റോമിൽനിന്നും കാനോൻ നിയമത്തിൽ ഇദ്ദേഹം ഡോക്ടറേറ്റ് നേടി. 1989-ൽ വരാപ്പുഴ അതിരൂപതയുടെ ചാൻസലറും, 1996-ൽ ഇതേ അതിരൂപതയുടെ വികാരി ജനറലായും സ്ഥാനമേറ്റു. 1989-ൽ ചേംബർ ലെയ്ൻ ടു ദ ഹോളി ഫാദർ എന്ന മോൺസിഞ്ഞോർ സ്ഥാനം വഹിച്ച ശേഷം 2001 ജനവരി 31-ന് ഫിലേറ്റ് ഓഫ് ഓണർ പദവി നൽകി മാർപ്പാപ്പ ആദരിക്കുകയുണ്ടായി. 2002-ൽ കോഴിക്കോട് രൂപതയുടെ ബിഷപ്പായി നിയമനം ലഭിച്ചു.

## അവലംബം

വർഗ്ഗം:1952-ൽ ജനിച്ചവർ

വർഗ്ഗം:ഒക്ടോബർ 6-ന് ജനിച്ചവർ

വർഗ്ഗം:കേരളത്തിലെ ലത്തീൻ കത്തോലിക്കാ മേൽപ്പട്ടക്കാർ
വർഗ്ഗം:കത്തോലിക്ക പുരോഹിതർ‎
ഹരിവംശ്റായ് ബച്ചൻ

പ്രശസ്ത ഹിന്ദി കവിയായിരുന്നു **ഹരിവംശ്റായ് ബച്ചൻ** (നവംബർ 27, 1907– ജനുവരി 18, 2003). മധുശാല എന്ന കൃതിയുടെ പേരിലാണ് ഹരിവംശറായ് ബച്ചൻ ഓർമ്മിക്കപ്പെടുന്നത്.  പ്രമുഖനടനായ അമിതാഭ് ബച്ചന്റെ പിതാവും അഭിഷേക് ബച്ചന്റെ പിതാമഹനും കൂടിയാണ് ഇദ്ദേഹം.
## പുരസ്കാരങ്ങളും ബഹുമതികളും
ഹിന്ദി സാഹിത്യലോകത്തിനു നൽകിയ സംഭാവനകളെ മാനിച്ചു 1976ൽ രാഷ്ട്രം അദ്ദേഹത്തെ പത്മഭൂഷൺ,സരസ്വതി സമ്മാൻ എന്നീ പുരസ്കാരങ്ങൾ നൽകി ആദരിച്ചു.1994ൽ ഉത്തർപ്രദേശ് സർക്കാറിന്റെ യഷ് ഭാരതി സമ്മാൻ പുരസ്കാരത്തിനും അദ്ദേഹം അർഹനായി.

## അവലംബം


വർഗ്ഗം:1907-ൽ ജനിച്ചവർ
വർഗ്ഗം: 2003-ൽ മരിച്ചവർ
വർഗ്ഗം:നവംബർ 27-ന് ജനിച്ചവർ
വർഗ്ഗം:ജനുവരി 18-ന് മരിച്ചവർ

വർഗ്ഗം:സരസ്വതി സമ്മാൻ പുരസ്കാരം നേടിയവർ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
ബൈദു

ഇന്റർനെറ്റ് സേവനങ്ങൾ നൽകുന്ന ഒരു ചൈനീസ് കമ്പിനിയാണു **ബൈഡു**(/ˈbaɪduː/ BY-doo; ചൈനീസ്: 百 度; പിൻയിൻ: Bǎidù, അതായത് "നൂറു തവണ"). ഇൻറർനെറ്റുമായി ബന്ധപ്പെട്ട സേവനങ്ങൾ, ഉൽപ്പന്നങ്ങൾ, ആർട്ടിഫിഷ്യൽ ഇന്റലിജൻസ് (AI) എന്നിവയിൽ സ്പെഷ്യലൈസ് ചെയ്ത ഒരു ചൈനീസ് മൾട്ടിനാഷണൽ ടെക്നോളജി കമ്പനിയാണ് ബെയ്ജിംഗിലെ ഹൈഡിയൻ ഡിസ്ട്രിക്റ്റ് ആസ്ഥാനം. 'ബൈഡു' എന്ന പേര് ഏകദേശം 800 വർഷങ്ങൾക്കു മുൻപ് എഴുതപ്പെട്ട ഒരു കവിതയിൽ നിന്നുമാണ് എടുത്തിട്ടുള്ളത്. 1994ൽ റോബൻ ലീ വാൾ സ്ട്രീറ്റ് ജേണലിന് വേണ്ടി ഒരു സോഫ്റ്റ്വെയർ വികസിപ്പിച്ചെടുത്തു. ഈ സോഫ്റ്റ്വെയറും പിന്നീടു വികസിപ്പിച്ചെടുത്ത ഒരു അൽഗോരിതവുമാണ് ബൈഡു രൂപകല്പന ചെയ്യാൻ അദ്ദേഹം ഉപയോഗിച്ചത്. 2000 ജനുവരി 18നാണ് ബൈഡു പ്രവർത്തനം ആരംഭിച്ചത്. 2001-ൽ, ബൈഡു പരസ്യദാതാക്കളെ പരസ്യ സ്ഥലത്തിനായി ലേലം വിളിക്കാൻ അനുവദിച്ചു, തുടർന്ന് ഒരു ഉപഭോക്താവ് ഒരു പരസ്യത്തിൽ ക്ലിക്കുചെയ്യുമ്പോഴെല്ലാം അതിന്റെ പ്രതിഫലം ബൈഡുവിന് നൽകണം, ഇത് പരസ്യത്തോടുള്ള ഗൂഗിളിന്റെ സമീപനത്തിന് മുമ്പായിരുന്നു.
## ചരിത്രം
### ആദ്യകാല വികസനം

1994-ൽ, റോബിൻ ലി (Li Yanhong, 李彦宏) ഡൗ ജോൺസ് ആൻഡ് കമ്പനിയുടെ ന്യൂജേഴ്‌സി ഡിവിഷനായ ഐഡിഡി(IDD) ഇൻഫർമേഷൻ സർവീസസിൽ ചേർന്നു, അവിടെ ദി വാൾ സ്ട്രീറ്റ് ജേണലിന്റെ ഓൺലൈൻ പതിപ്പിനായി സോഫ്‌റ്റ്‌വെയർ വികസിപ്പിക്കാൻ അദ്ദേഹം സഹായിച്ചു.

1996-ൽ, ഐഡിഡിയിലായിരിക്കുമ്പോൾ, സെർച്ച് എഞ്ചിനുകളുടെ ഫലങ്ങളുടെ പേജ് റാങ്കിംഗിനായി ലി റാങ്ക്ഡെക്സ് സൈറ്റ്-സ്കോറിംഗ് അൽഗോരിതം വികസിപ്പിച്ചെടുക്കുകയുംസാങ്കേതികവിദ്യയ്ക്ക് യുഎസ് പേറ്റന്റ് നേടുകയും ചെയ്തു.1996-ൽ ആരംഭിച്ച റാങ്ക്ഡെക്‌സ്, ഇൻഡെക്‌സ് ചെയ്യുന്ന വെബ്‌സൈറ്റുകളുടെ ഗുണനിലവാരം അളക്കാൻ ഹൈപ്പർലിങ്കുകൾ ഉപയോഗിച്ച ആദ്യത്തെ സെർച്ച് എഞ്ചിനായിരുന്നു.ലി തന്റെ തിരയൽ സംവിധാനത്തെ "ലിങ്ക് അനാലിസിസ്" എന്ന് പരാമർശിച്ചു, അതിൽ മറ്റ് എത്ര സൈറ്റുകൾ ലിങ്ക് ചെയ്‌തു എന്നതിനെ അടിസ്ഥാനമാക്കി ഒരു വെബ്‌സൈറ്റിന്റെ ജനപ്രീതിയെ റാങ്ക് ചെയ്യുന്നത് ഉൾപ്പെടുന്നു.

## സേവനങ്ങൾ
ചൈനീസ് ഭാഷ ഉപയോഗിച്ച് വിവരങ്ങൾ, ചിത്രങ്ങൾ, വീഡിയോകൾ, ഉല്പന്നങ്ങൾ, സേവനങ്ങൾ തുടങ്ങിയവ തിരയാനുള്ള സേവനങ്ങൾ ബൈഡു നല്കുന്നു. വിവിധ സ്ഥലങ്ങൾ കണ്ടുപിടിക്കാൻ ബൈഡുവിന്റെ മാപ്പ് സേവനം സഹായിക്കുന്നു.ബൈഡു ജപ്പാനിൽ പ്രവർത്തിക്കുന്നുണ്ട്. ഇതു ചൈനക്കു പുറത്തു ബൈഡു നല്കുന്ന ആദ്യത്തെ സേവനമാണ്. ബൈഡു വാർത്തകൾ ദേശീയ അന്തർദേശീയ വാർത്തകൾ നല്കുന്നു. ചൈനീസ് സർക്കാർ ബൈഡുവിന് സ്വന്തമായി ലേഖനങ്ങൾ തയ്യാറാക്കാനുള്ള അംഗീകാരം നല്കിയിട്ടുണ്ട്. ഇത്തരം ഒരു അംഗീകാരം ലഭിക്കുന്ന ആദ്യ ചൈനീസ് സെർച്ച് എഞ്ചിൻ ആണ് ബൈഡു. ബൈഡുവിൽ നിന്നുള്ള സർവവിജ്ഞാനകോശമാണ് ചൈനയിൽ ഏറ്റവും കൂടുതൽ ആളുകൾ ഉപയോഗിക്കുന്ന സർവവിജ്ഞാനകോശം.

## പുറം കണ്ണികൾ
*
*ബൈഡു ജപ്പാൻ
## അവലംബം
റോമൻ സംഖ്യാസമ്പ്രദായം

പുരാതന റോമിൽ ഉപയോഗിച്ചിരുന്ന സംഖ്യാസമ്പ്രദായമാണ് **റോമൻ സംഖ്യാസമ്പ്രദായം**. ആദ്യത്തെ പത്ത് റോമൻ സംഖ്യകൾ താഴെ പറയുന്നവയാണ്.

I, II, III, IV, V, VI, VII, VIII, IX, and X

റോമൻ സംഖ്യക്ക് മുകളിൽ വര ഇട്ടാൽ ആ സംഖ്യയുടെ ആയിരം മടങ്ങിനെ സൂചിപ്പിക്കുന്നു

## ചിഹ്നങ്ങൾ
റോമൻ സംഖ്യാസമ്പ്രദായത്തിൽ 7 ചിഹ്നങ്ങളാണ് ഉപയോഗിക്കുന്നത്. ഈ ചിഹ്നങ്ങളും അവ പ്രതിനിധാനം ചെയ്യുന്ന സംഖ്യകളും താഴെ കൊടുത്തിരിക്കുന്നു:

## അവലംബം

വർഗ്ഗം:സംഖ്യകൾ
നെയ്യാറ്റിൻകര നിയമസഭാമണ്ഡലം

തിരുവനന്തപുരം ജില്ലയിലെ ഒരു നിയമസഭാ നിയോജക മണ്ഡലമാണ്‌ **നെയ്യാറ്റിൻകര**. തിരുവനന്തപുരം ലോകസഭാ നിയോജക മണ്ഡലത്തിന്റെ  ഭാഗമാണ്‌  നെയ്യാറ്റിൻകര നിയമസഭാ നിയോജക മണ്ഡലം. 

{
  "type": "ExternalData",
  "service": "geoshape",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P7938 wd:Q16136265 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}

## നഗരസഭ / പഞ്ചായത്തുകൾ
#നെയ്യാറ്റിൻകര നഗരസഭ
#അതിയന്നൂർ ഗ്രാമപഞ്ചായത്ത്
#കാരോട് ഗ്രാമപഞ്ചായത്ത്
#ചെങ്കൽ ഗ്രാമപഞ്ചായത്ത്
#കുളത്തൂർ ഗ്രാമപഞ്ചായത്ത്
#തിരുപുറം ഗ്രാമപഞ്ചായത്ത്

## പ്രതിനിധികൾ
*കെ. ആൻസലൻ 2016- തുടരുന്നു
*ആർ. ശെൽവരാജ് 2012- 2016.
*ആർ. ശെൽവരാജ് 2011- 2012
*വി.ജെ. തങ്കപ്പൻ 2006 - 2011
*തമ്പാനൂർ രവി 2001-2006
*തമ്പാനൂർ രവി 1996 - 2001
*തമ്പാനൂർ രവി 1991 - 1996 
*എസ്.ആർ. തങ്കരാജ് 1987 - 1991 
*എസ്.ആർ. തങ്കരാജ് 1982 - 1987
*ആർ. സുന്ദരേശൻ നായർ 1980 - 1982
*ആർ. സുന്ദരേശൻ നായർ 1977 - 1979 
*ആർ. പരമേശ്വരൻ പിള്ള 1970 - 1977
*ആർ. ഗോപാലകൃഷ്ണൻ നായർ 1967 - 1970 
*പി. നാരായണൻ തമ്പി 1960 - 1964 
*ആർ. ജനാർദ്ദനൻ നായർ 1957 - 1959 

## തിരഞ്ഞെടുപ്പുഫലങ്ങൾ
## തിരഞ്ഞെടുപ്പുകൾ

കുറിപ്പ്:
* (1)സി.പി.ഐ. (എം) അംഗവും 2011 ലെ നിയമസഭാതിരഞ്ഞെടുപ്പിലൂടെ  എം.എൽ.എ-യുമായിരുന്ന ആർ. ശെൽവരാജ് 2012 മാർച്ച് 9 ന് പാർട്ടിവിടുകയും എം.എൽ.എ സ്ഥാനം രാജിവെക്കുകയും ചെയ്തു. തുടർന്ന് 2012 ജൂൺ 2-നു നടന്ന ഉപതെരഞ്ഞെടുപ്പിൽ കോൺഗ്രസ്സ് (ഐ) സ്ഥാനാർത്ഥിയായി മത്സരിച്ച ആർ. ശെൽവരാജ് വീണ്ടും തെരഞ്ഞെടുക്കപ്പെട്ടു.

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം

വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
പ്രഭാത് പട്നായിക്

ഇന്ത്യയിലെ ഒരു സാമ്പത്തികശാസ്ത്രജ്ഞനാണ് **പ്രഭാത് പട്നായിക്**. ദില്ലി ജവാഹർലാൽ നെഹ്രു സർവകലാശാലയിലെ (ജെ.എൻ.യു.) സെന്റർ ഫോർ ഇക്കണോമിക് സ്‌റ്റഡീസ് ആന്റ് പ്ലാനിംഗിൽ 1974 മുതൽ 2010 വരെ അദ്ധ്യാപകനായിരുന്നു. ജൂൺ 2006 മുതൽ കേരള സംസ്ഥാന ആസൂത്രണ ബോർഡ് ഉപാധ്യക്ഷനായി സേവനമനുഷ്‌ഠിക്കുന്നു.

1945 സെപ്റ്റംബറിൽ ഒഡിഷയിലെ ജട്നിയിൽ മഞ്ജരി പട്നായിക്കിന്റെയും പ്രാണനാഥ് പട്നായിക്കിന്റെയും മകനായി ജനനം. സ്വദേശത്തും ഇൻഡോറിലെ ഡാലി കോളേജിലുമായി സ്‌കൂൾ വിദ്യാഭ്യാസം. ദില്ലി സെന്റ് സ്‌റ്റീവൻസ് കോളേജിൽനിന്നും സാമ്പത്തികശാസ്‌ത്രത്തിൽ ബിരുദം. റോഡ്സ് സ്‌കോളർഷിപ്പ് നേടി 1966-ൽ ബ്രിട്ടനിലെ ഓൿസ്‌ഫഡ് സർവകലാശാലയിൽ ചേർന്നു. ഓൿസ്‌ഫഡിലെ ബാലിയോൾ, നഫീൽഡ് കോളേജുകളിൽനിന്നായി ബി.ഫിൽ., ഡി.ഫിൽ, ബിരുദങ്ങൾ കരസ്ഥമാക്കി.
ലഘുചിത്രം|വലത്ത്‌|2017 ഫെബ്രുവരി 3ന് കോഴിക്കോട്ട്
1969-ൽ ബ്രിട്ടനിലെ കേംബ്രിഡ്‌ജ് സർവകലാശാലയിൽ അധ്യാപകനായി ചേർന്നു. തുടർന്ന് ക്ലെയർ കോളേജിൽ ഫെലോ ആയി തെരഞ്ഞെടുക്കപ്പെട്ടു. 1974-ൽ ദില്ലി ജവാഹർലാൽ നെഹ്രു സർവകലാശാലയിൽ പുതുതായി സ്ഥാപിച്ച സെന്റർ ഫോർ ഇക്കണോമിക് സ്‌റ്റഡീസ് ആന്റ് പ്ലാനിംഗിൽ (സി.ഇ.എസ്.പി.) അസോസിയേറ്റ് പ്രൊഫസറായി ചേർന്നു. 1983-ൽ പ്രൊഫസർ ആയി, 2010 വർഷാവസാനം വിരമിക്കും വരെ തൽ‌സ്ഥാനത്ത് തുടർന്നു. വിരമിക്കുമ്പോൾ സി.ഇ.എസ്.പി.-യിൽ സുഖമോയ് ചക്രവർത്തി ചെയർ കൂടിയായിരുന്നു പട്നായിക്.

സ്ഥൂലസാമ്പത്തികശാസ്‌ത്രം (മാക്രോ ഇക്കണോമിൿസ്), പൊളിറ്റിക്കൽ ഇക്കോണമി തുടങ്ങിയ വിഷയങ്ങളിൽ ഒട്ടനവധി ഗ്രന്ഥങ്ങളും ലേഖനങ്ങളും രചിച്ചിട്ടുണ്ട്. രചിച്ച ഗ്രന്ഥങ്ങളിൽ Time, Inflation and Growth (1988), Economics and Egalitarianism (1990), Whatever Happened to Imperialism and Other Essays (1995), Accumulation and Stability Under Capitalism (1997), The Retreat to Unfreedom (2003), The Value of Money (2008), Re-envisioning Socialism (2011) എന്നിവ ഉൾപ്പെടുന്നു. Social Scientist എന്ന പ്രമുഖ സാമൂഹ്യശാസ്‌ത്ര ജേർണലിന്റെ എഡിറ്റർ കൂടിയാണ് അദ്ദേഹം.

വിശ്രുത സാമ്പത്തികശാസ്‌ത്രജ്ഞയായ ഉട്സാ പട്നായിക് ആണ് ഭാര്യ. പ്രഭാത് പട്നായിക്കിനൊപ്പം സി.ഇ.എസ്.പി.യിൽ പ്രൊഫസർ ആയിരുന്നു ഉട്സാ പട്നായിക്. 2010-ൽ വിരമിച്ചു.

2006 ജൂൺ മുതൽ കേരള സംസ്ഥാന ആസൂത്രണ ബോർഡ് ഉപാദ്ധ്യക്ഷനാണ് പ്രഭാത് പട്നായിക്.

## അവലംബം


വർഗ്ഗം:ഇന്ത്യൻ സാമ്പത്തികശാസ്ത്രജ്ഞർ
വർഗ്ഗം:മാർക്സിസ്റ്റ് സാമ്പത്തികശാസ്ത്രജ്ഞർ
അബൂ ഹനീഫ

ഇസ്ലാമിക നിയമസംഹിതകളുടെ വിധാതാക്കളിൽ പ്രമുഖനായിരുന്നു **അബൂ ഹനീഫാ ഇമാം** എന്ന നുഅ്മാനുബ്‌നു സാബിത് (ക്രി.വ. 699 - 765). (മറ്റു മൂന്നുപേർ ഷാഫി, മാലിക്ക്, ഹംബൽ എന്നിവരാണ്.) ഇവർ ക്രോഡീകരിച്ച ആചാരമര്യാദക്രമങ്ങളാണ് മുസ്ലിങ്ങൾ പൊതുവേ പിന്തുടരുന്നത്. ഇസ്ലാമിലെ ആദ്യത്തെ മദ്‌ഹബായ ഹനഫി മദ്‌ഹബിന്റെ സ്ഥാപകനാണിദ്ദേഹം. ഇറാഖിലെ കൂഫയിലാണ്‌ അദ്ദേഹം ജനിച്ചത്. മാലികി മദ്‌ഹബിന്റെ സ്ഥാപകനായ മാലികിബ്നു അനസ് അദ്ദേഹത്തിന്റെ ശിഷ്യനായിരുന്നു.

ഷിയാപണ്ഡിതനായ ജഅ്ഫർ അസ്സ്വാദിഖായിരുന്നു (ജാഫറുസ്സാദിഖ്) അദ്ദേഹത്തിന്റെ ആദ്യകാല ഗുരു. പിന്നീട് ഷിയാ വിഭാഗക്കാരുടേതിൽനിന്ന് വ്യത്യസ്തമായ ഒരു നിയമക്രമം ഇദ്ദേഹം രൂപപ്പെടുത്തി. തന്റെ കാലത്തു നടന്ന രാഷ്ട്രീയമായ ചേരിതിരിവുകളിൽ ഇദ്ദേഹം പ്രവാചകന്റെ കുടുംബത്തോടാണ് കൂറ് പുലർത്തിയത്. പ്രവാചകന്റെ ജീവിതസമ്പ്രദായങ്ങളെക്കുറിച്ച് വസ്തുനിഷ്ഠമായ പഠനം നടത്തിയ അബൂ ഹനീഫ പ്രവാചക വചനങ്ങളെന്ന് പൊതുവെ കരുതപ്പെട്ടവയിൽ പലതും അടിസ്ഥാനരഹിതമെന്നു മനസ്സിലാക്കി തള്ളിക്കളഞ്ഞു. തന്റെ നിയമക്രമം രൂപപ്പെടുത്തുന്നതിൽ ഖുർആൻ പാഠങ്ങളെയാണ് ഇദ്ദേഹം മുഖ്യമായി ആശ്രയിച്ചത്. അനുമാനങ്ങളുടെയും സങ്കല്പങ്ങളുടെയും സ്ഥാനത്ത് വ്യക്തവും ക്രോഡീകൃതവുമായ ഒരു നിയമസംഹിത ഇദ്ദേഹം തയ്യാറാക്കി. അബൂഹനീഫയുടെ നിർദ്ദേശങ്ങളാണ് ഇന്നും ലോകത്തിലെ വലിയൊരു വിഭാഗം മുസ്ലിങ്ങൾ മതകാര്യങ്ങളിൽ സ്വീകരിക്കുന്നത്. അഫ്ഗാനിസ്താൻ, വടക്കേ ഇന്ത്യ, തുർക്കി, മധ്യേഷ്യ, ഈജിപ്റ്റ് എന്നിവിടങ്ങളിലെ മുസ്ലിങ്ങൾ അധികവും ഹനഫി മദ്ഹബ് പിൻതുടരുന്നവരാണ്.

അബ്ബാസി ഖലീഫയായിരുന്ന മൻസ്വൂർ അബൂഹനീഫയെ മുഖ്യന്യായാധിപനാകാൻ ക്ഷണിച്ചുവെങ്കിലും അദ്ദേഹം അത് നിരസിച്ചു. പ്രകോപിതനായ മൻസ്വൂർ അദ്ദേഹത്തെ തുറുങ്കിലടച്ചു. അബൂഹനീഫയുടെ ശിഷ്യനായ അബൂ യൂസുഫാണ്‌ ഒടുവിൽ മുഖ്യന്യായാധിപനായത്. കാരാഗൃഹത്തിൽ വച്ചുതന്നെ അദ്ദേഹം അന്തരിച്ചു.

ഇമാം മാലികിനു പുറമെ അബ്‌ദുല്ലാഹിബുനു മുബാറക്ക്‌, ഇമാം ലൈസ്‌ തുടങ്ങിയവരും അബൂഹനീഫയുടെ ശിഷ്യന്മാരായിരുന്നു.

## അവലമ്പം

വർഗ്ഗം:ഇസ്ലാമികപണ്ഡിതർ
[[വർഗ്ഗം:വിഷബാധയേറ്റ്
അബൂ ഹുറൈറ

മുഹമ്മദ്നബിയുടെ ഒരു ഉറ്റമിത്രമായിരുന്നു **അബൂ ഹുറൈറ**. ആട്ടിടയനായിരുന്ന ഇദ്ദേഹം ആടുകളെ മേയാൻ അനുവദിച്ചിട്ട് ഒരു പൂച്ചക്കുട്ടിയുമായി കളിച്ചുകൊണ്ടിരിക്കുമായിരുന്നത്രെ. തൻമൂലം അബൂ ഹുറൈറ എന്ന പേരിൽ ഇദ്ദേഹം അറിയപ്പെട്ടു. ഇസ്ലാംമതാനുയായി ആകുന്നതിനുമുൻപ് ഇദ്ദേഹത്തിന്റെ പേര് അബ്ദു ശ്ശംസ്(സൂര്യദാസൻ) എന്നായിരുന്നു. മതപരിവർത്തനത്തിനുശേഷം അബ്ദുല്ല, അബ്ദു അൽറഹ്മാൻ തുടങ്ങിയ പല പേരുകളിലും അറിയപ്പെട്ടു. മുഹമ്മദ്നബിയുടെ സന്തതസഹചാരിയായിക്കഴിഞ്ഞിരുന്ന ഹുറൈറയെ ഉമർ, ബഹറീന്റെ ഭരണാധികാരിയാക്കിയെന്നും അല്പകാലത്തിനുശേഷം പിരിച്ചുവിട്ടു എന്നും ഇദ്ദേഹത്തിൽനിന്ന് ധാരാളം പണം പിടിച്ചെടുത്തുവെന്നും പറയപ്പെടുന്നു. മർവാൻ ഇദ്ദേഹത്തെ തന്റെ അഭാവത്തിൽ മദീനയിലെ ഭരണാധികാരിയാക്കിയെന്ന് മറ്റൊരു കഥയുണ്ട്.

നബിയുടെ മരണത്തിന് കേവലം നാലുവർഷം മുൻപാണ് ഹുറൈറ മതത്തിൽ ചേർന്നതെങ്കിലും പ്രവാചകന്റെ സന്തതസഹചാരിത്വം മൂലം അയ്യായിരത്തിലധികം നബിസൂക്തങ്ങൾ പില്ക്കാലത്ത് ഇദ്ദേഹം ഉദ്ധരിച്ചതായി രേഖപ്പെടുത്തിയിട്ടുണ്ട്. അവയെല്ലാം നബിവചനങ്ങൾ തന്നെയാണ്. ഭക്തനും സഹൃദയനുമായിരുന്ന ഇദ്ദേഹം 78-ആം വയസ്സിൽ, (എ.ഡി. 678) ചരമമടഞ്ഞതായി ഊഹിക്കപ്പെടുന്നു. 

## അവലംബം

*അബൂ ഹുറൈറ 
*അബൂ ഹുറൈറ

വർഗ്ഗം:സ്വഹാബികൾ
വർഗ്ഗം:603-ൽ ജനിച്ചവർ
വർഗ്ഗം:681-ൽ മരിച്ചവർ
അപരൻ

പി. പത്മരാജൻ തിരക്കഥയെഴുതി സംവിധാനം ചെയ്ത ഒരു മലയാളചലച്ചിത്രമാണ് ***അപരൻ***. 1988-ലാണ് ഈ ചിത്രം പുറത്തിറങ്ങിയത്. ജയറാം നായകനായി അഭിനയിച്ച ആദ്യ ചിത്രമാണിത്. തെറ്റിദ്ധാരണ മൂലം നിഷകളങ്കനായ ഒരു യുവാവിന് വന്നുഭവിക്കുന്ന പ്രശ്നങ്ങളാണ് ചിത്രത്തിന്റെ കഥാതന്തു. *അപരൻ* എന്ന പേരിൽ തന്നെ പി പത്മരാജൻ എഴുതിയ ചെറുകഥയുടെ ചലച്ചിത്ര ആവിഷ്കാരമാണിത്. 1989-ലെ മികച്ച സംവിധായകനുള്ള ഫിലിംഫെയർ അവാർഡ് പത്മരാജനു നേടിക്കൊടുത്ത ഈ ചിത്രം വാണിജ്യപരമായും ഒരു വിജയം ആയിരുന്നു. ജോൺസൺ ആണ് ഗാനങ്ങളില്ലാത്ത ഈ ചിത്രത്തിന് പശ്ചാത്തലസംഗീതം പകർന്നിരിക്കുന്നത്.

ഈ ചലച്ചിത്രം പദ്മരാജന്റെ മികച്ച ഒരു കലാസൃഷ്ടിയായി കരുതപ്പെടുന്നു. മലയാള സിനിമയിൽ ഒരു ക്ലാസിക് പദവി നേടിയെടുക്കാൻ ഈ ചിത്രത്തിന് സാധിച്ചു.

## അഭിനേതാക്കൾ
* ജയറാം – വിശ്വനാഥൻ / ഉത്തമൻ
* മധു – കേശവപിള്ള, വിശ്വനാഥന്റെ അച്ഛൻ
* എം.ജി. സോമൻ – എം.ഡി.
* ശോഭന – അമ്പിളി
* പാർവ്വതി – സിന്ധു
* മുകേഷ് – ജോർജ്ജ്
* ശാരി – അന്ന
* സുകുമാരി – വിശ്വനാഥന്റെ അമ്മ
* ജലജ – സുമംഗല
* ജഗതി ശ്രീകുമാർ – ഹെഡ് കോൺസ്റ്റബിൾ
* ഇന്നസെന്റ് – ഭാസ്കരണ്ണൻ
* സുരാസു – തൃക്കോട്ടേൽ ഗോവിന്ദപിള്ള
* കെ.പി.എ.സി. സണ്ണി – കുര്യച്ചൻ
* വി.കെ. ശ്രീരാമൻ – മുതലാളി
* വത്സലാ മേനോൻ – മേരി കുര്യൻ

## പുറത്തേക്കുള്ള കണ്ണികൾ
* 
* ''അപരൻ''  – മലയാളസംഗീതം.ഇൻഫോ

വർഗ്ഗം:പി. പത്മരാജൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:ജയറാം-ശോഭന ജോഡി
വില്യം ഡാൽറിമ്പിൾ

**വില്യം ഡാൽറിമ്പിൾ** (William Dalrymple) (ജനനം 1965 മാർച്ച് 20). 
ഇന്ത്യാ പ്രേമിയായ ബ്രിട്ടിഷ് ചരിത്രകാരൻ.ഗ്രന്ഥകർത്താവ്, സാഹിത്യ നിരൂപകൻ, കലാനിരൂപകൻ,ടെലിവിഷൻ പ്രക്ഷേപകൻ,മാധ്യമപ്രവർത്തകൻ എന്നീ നിലയിലും വ്യക്തിമുദ്ര പതിപ്പിച്ച ഡാൽ റിമ്പിൾ നിരവധി സാഹിത്യ/സാംസ്ക്കാരിക പുരസ്ക്കാരങ്ങൾ നേടിയിട്ടുണ്ട്.ഇന്ത്യ മുഖ്യ പ്രമേയമായ നിരവധി ഗ്രന്ഥങ്ങളും ഡോക്യുമെന്റ്റികളും രചിച്ചിട്ടുണ്ട്.

## ഇഷ്ട വിഷയങ്ങൾ
ഇന്ത്യൻ ഉപഭൂഖണ്ഡത്തിലുടനീളം സഞ്ചരിച്ചിട്ടുള്ള ഡാൽറിമ്പിൾ മുഗൾ ഭരണകാലത്തെക്കുറിച്ച് ഒന്നിലധികം ഗ്രന്ഥങ്ങൾ രചിച്ചിട്ടുണ്ട്
ക്രൈസ്തവ ചരിത്രം ,ഹൈന്ദവ ചിന്ത , ബൗദ്ധ സ്വാധീനം ,ജൈന മതം എന്നിവയും ഇഷ്ട പ്രമേയങ്ങളിൽപെടുന്നു.
ചരിത്രകാരനായ ഡാൽറിമ്പിളിന്റെ  ഗ്രന്ഥങ്ങൾ പലതും  ഗതകാല ചരിത്രത്തെ അനുസ്മരിക്കുന്ന യാത്രകൾ നടത്തി രചിക്കപ്പെട്ട യാത്രാവിവരണ രൂപത്തിലുള്ളവയാണ്.
22ആം വയസ്സിലെഴുതിയ ആദ്യപുസ്തകത്തിന് നവാഗത പുരസ്ക്കാരം നേടിക്കൊണ്ടായിരുന്നു 1989ൽ ഡാൽറിമ്പിൾ തന്റെ സാന്നിദ്ധ്യം 
അറിയിച്ചത്. തുടർന്നങ്ങോട്ട് രചിച്ച മിക്ക കൃതികളും പുരസ്ക്കാരാർഹമായവയായിരുന്നു.

## പുസ്തകങ്ങൾ പ്രസിദ്ധീകൃത ക്രമത്തിൽ
#IN XANADU -14ആം നൂറ്റാണ്ടിൽ മാർക്കോ പോളൊ ജറുസലേം മുതൽ ചൈന വരെ നടത്തിയ യാത്ര 1980 കളിൽ ഡാൽ റിമ്പിൾ സ്വന്തമായി നടത്തിയെഴുതിയ ഈ കൃതിയാണ് ഡാൽ റിമ്പിളിന്റെ ആദ്യ പുസ്തകം
#സിറ്റി ഓഫ് ജിൻസ് ()- ഡൽഹിയാണ് ഇതിലെ വിഷയം. 1988ൽ ആദ്യമായി ഇന്ത്യയിലെത്തിയ ഡാൽറിമ്പിൾ "ആദ്യ നോട്ടത്തിൽ തന്നെ ഇന്ത്യയുമായി പ്രേമത്തിലാവുകയായിരുന്നു" എന്ന് പ്രഖ്യാപിക്കുന്നു.ഭാര്യാ സമേതം നടത്തിയ ഈ യാത്ര ആറു വർഷത്തെ ഇന്ത്യാവാസത്തിലാണ് കലാശിച്ചത്. തുടർന്നാണ് സിറ്റി ഓഫ് ജിൻസ് പ്രസിദ്ധീകരിക്കുന്നത്.
#From the Holy Mountain ആറാം നൂറ്റാണ്ടിൽ ബൈസൻടൈൻ സാമ്രാജ്യത്തിലൂടെ നടത്തപ്പെട്ട യാത്ര ഡാൽറിമ്പിൾ 1980കളിൽ വീണ്ടും നടത്തി തയ്യാറാക്കിയ ഈ ഗ്രന്ഥത്തിൽ ക്രൈസ്തവ മതത്തിന്റെ മധ്യപൂർവ്വേഷ്യൻ പാരമ്പര്യത്തെ സവിസ്താരം പ്രതിപാദിക്കുന്നു.
#ദ എയ്ജ് ഓഫ് കലി ()ഇന്ത്യ പ്രമേയമാക്കിയ മറ്റൊരു കൃതി.ഉപന്യാസങ്ങളുടെ സമാഹാരമാണിത്.
#White Mughals ഹൈദ്രാബാദ് നൈസാമം കാലത്തെ ഒരു രാജകുമാരിയുടെ പ്രണയവും ബ്രിട്ടിഷ്കാരുടെ കൊട്ടാരം ഉപജാപങ്ങളും വിലയിരുത്തുന്ന ചരിത്രാധിഷ്ഠിത രചന.
#ദ ലാസ്റ്റ് മുഗൾ -  മുഗൾ ഭരണത്തിന്റെ അന്ത്യം കുറിച്ച 1858ലെ ശിപായി ലഹളയും, അനുബന്ധ ചരിത്രവും സവിസ്താരം വിലയിരുത്തുന്ന ചരിത്ര പുസ്തകം.
#Nine Lives ഇന്ത്യയിലെ മതവൈവിധ്യവും ആചാരാനുഷ്ഠാന ബാഹുല്യവും വെളിപ്പെടുത്തുന്ന ഒരു സാംസ്കാരിക പഠനകൃതി.ബുദ്ധമതം ജൈനമതം താന്ത്രിക ആചാരങ്ങൾ എന്നിവയുലൂടെയുള്ള ഒരു യാത്ര.
#റിട്ടേൺ ഓഫ് എ കിങ് - ഒന്നാം ആംഗ്ലോ അഫ്ഗാൻ യുദ്ധമാണ് ഈ ചരിത്രകൃതിയുടെ പശ്ചാത്തലം

## ഇതും കാണുക
* വില്യം ഡാൽറിമ്പിളിന്റെ പുസ്തകങ്ങൾ

## അവലംബം


വർഗ്ഗം:ബ്രിട്ടീഷ് ചരിത്രകാരന്മാർ
വർഗ്ഗം:1965-ൽ ജനിച്ചവർ
ശ്രീനി പട്ടത്താനം

കേരളത്തിലെ യുക്തിവാദികൾക്കിടയിൽ പ്രമുഖനാണ് **ശ്രീനി പട്ടത്താനം**(ജനനം :10 ജൂൺ 1954). നിരീശ്വരവാദി കൂടിയായ ഇദ്ദേഹം യുക്തിവാദവും നിരീശ്വരവാദവും അടിസ്ഥാനമാക്കി പുസ്തകങ്ങളും ലേഖനങ്ങളും രചിച്ചിട്ടുണ്ട്.

## ജീവിതരേഖ
കൊല്ലം ജില്ലയിലെ പട്ടത്താനമാണ് ശ്രീനിയുടെ ജന്മദേശം. ഒരു പോലീസ് കോൺസ്റ്റബിളായി ഔദ്യോഗിക ജീവിതം ആരംഭിച്ച ഇദ്ദേഹം പിന്നീട് പ്രൈമറി സ്കൂൾ അധ്യാപകന്റെ ജോലി സ്വീകരിച്ചു. 1980-ൽ പ്രസിദ്ധീകരണം നിലച്ച "*രണരേഖ*" എന്ന മാസികയുടെ പത്രാധിപരായിരുന്നു. ഇന്ത്യൻ റാഷണലിസ്റ്റ് അസ്സോസിയേഷൻ കേരള ഘടകത്തിന്റെ സെക്രട്ടറിയായിരുന്നു. പിന്നീട് ഈ സംഘടനയിൽ നിന്ന് വേർപെട്ട് , സമാനചിന്താഗതിക്കാരായ ആളുകൾക്കൊപ്പം ഭാരതീയ യുക്തിവാദി സംഘം എന്ന സംഘടന രൂപീകരിച്ചു. യുക്തിരാജ്യം എന്ന പേരിൽ മലയാളത്തിൽ മറ്റൊരു മാസിക  പ്രസിദ്ധീകരിക്കാൻ തുടങ്ങി. ഈ ജേണൽ ഭാരതീയ യുക്തിവാദി സംഘം എന്ന സംഘടനയുടെ ഔദ്യോഗിക പ്രസിദ്ധീകരണമാണ്. നിരീശ്വരവാദത്തിനും സ്വതന്ത്രചിന്തയ്ക്കും വേണ്ടിയുള്ള ഒരു ഓൺലൈൻ ഫോറമായ നാസ്തിക് നേഷന്റെ സഹസ്ഥാപകനും പ്രസിഡന്റുമാണ് അദ്ദേഹം.

## അന്വേഷണങ്ങൾ
2002-ൽ  ശ്രീനി പട്ടത്താനം  എഴുതിയ *"[[അമൃതാനന്ദമയി|മാതാഅമൃതാനന്ദമയി]] -ദിവ്യകഥകളും യാഥാർഥ്യവും"* എന്ന പുസ്തകം പ്രസിദ്ധീകരിച്ചതിനെതുടർന്ന് വള്ളിക്കാവ് ആശ്രമത്തിലെ റസിഡൻറ്സ് അസോസിയേഷൻ സെക്രട്ടറിയായ അഭിഭാഷകൻ ഗ്രന്ഥകർത്താവിനെ പ്രോസിക്യൂട്ട് ചെയ്യണമെന്ന ആവശ്യവുമായി ആഭ്യന്തരവകുപ്പ് പ്രിൻസിപ്പൽ സെക്രട്ടറിയെ സമീപിച്ചിരുന്നു. മതനിന്ദ, അശ്ലീലപ്രസിദ്ധീകരണം, ഗൂഢാലോചന തുടങ്ങിയ ആക്ഷേപങ്ങളാണ് പരാതിയിൽ ഉന്നയിച്ചിരുന്നത്. അമൃതാനന്ദമയി മതസ്ഥാപകയോ അവരെ ആരാധിക്കുന്നവർ പ്രത്യേക മതാനുയായികളോ അല്ലെന്നിരിക്കെയാണ് മതനിന്ദ എന്ന ആരോപണം ഉന്നയിക്കപ്പെട്ടത്. ആഭ്യന്തരവകുപ്പിന്റെ ചുമതലയോടെ എ.കെ. ആൻറണി മുഖ്യമന്ത്രിയായിരിക്കെ 2004 മേയിൽ ശ്രീനി പട്ടത്താനത്തെ 295 എ വകുപ്പു ചുമത്തി പ്രോസിക്യൂട്ട് ചെയ്യാനുള്ള അനുമതി നൽകി. എന്നാൽ വ്യാപകമായ എതിർപ്പുയർന്നതിനെത്തുടർന്ന് പ്രോസിക്യൂട്ട് ചെയ്യാനുള്ള തീരുമാനത്തിൽ നിന്ന് സർക്കാർ ക്രമേണ പിന്നോട്ടു പോയി.

## കൃതികൾ
* "മാതാ അമൃതാനന്ദമയി: ദിവ്യകഥകളും യാഥാർത്ഥ്യവും"  . 
*ശബരിമല വിശ്വാസവും യാഥാർത്ഥ്യവും
*കേരളത്തിലെ ക്ഷേത്രങ്ങളും ദിവ്യാത്ഭുത രഹസ്യങ്ങളും
*കേരളത്തിലെ മനുഷ്യദൈവങ്ങൾ
*വി.ആർ. കൃഷ്ണയ്യരുടെ പുനർജന്മവിശ്വാസം അന്ധവിശ്വാസം
* എന്റെ ഓർമ്മയിലെ നക്ഷത്രങ്ങൾ

## അവലംബം

## പുറം കണ്ണികൾ
*Mata Vs Reason In God’s Own Country - TK Devasia
വർഗ്ഗം:1954-ൽ ജനിച്ചവർ

വർഗ്ഗം:ജൂൺ 10-ന് ജനിച്ചവർ

വർഗ്ഗം:നിരീശ്വരവാദികൾ
വർഗ്ഗം:ഇന്ത്യയിലെ യുക്തിവാദികൾ
വർഗ്ഗം:കേരളത്തിലെ യുക്തിവാദികൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:295 എ
വർഗ്ഗം:നിരീശ്വരവാദ പ്രവർത്തകർ
ആലിവെബ്

ലോകത്തിലെ ആദ്യത്തെ വെബ്ബ് സെർച്ച് എഞ്ചിനാണ് **ആലിവെബ്** (ALIWEB: Archie Like Indexing for the WEB). 1993 നവംബറിൽ പ്രഖ്യാപിച്ചുവെങ്കിലും 1994 മേയിലാണു ഇതു പൊതുജനത്തിനുമുൻപിൽ അവതരിപ്പിച്ചത്. 1994 മേയിൽ CERNൽ വച്ചു നടന്നവേൾഡ് വൈഡ് വെബിന്റെ ആദ്യ അന്താരാഷ്ട്ര സമ്മേളനത്തിലാണ് ഇതു ആദ്യമായി അവതരിപ്പിച്ചത്. മാർട്ടിൻ കോസ്റ്റർ ആണ് ഇതു രൂപകല്പന ചെയ്തത്. ഉപഭോക്താക്കളൾക്ക് വെബ് പേജുകൾ സമർപ്പിക്കാനുള്ള സൗകര്യം ആലിവെബ് നല്കിയിരുന്നു. പക്ഷേ അധികം ആളുകൾ വെബ് പേജുകൾ സമർപ്പിച്ചില്ല. അതിനാൽ ആലിവെബ് അധികം ആരും ഉപയോഗിച്ചില്ല.

## അവലംബം
വർഗ്ഗം:സെർച്ച് എഞ്ചിനുകൾ
ആൾട്ടവിസ്റ്റ

നിലവിൽ യാഹൂ!വിന്റെ കീഴിലുള്ള ഒരു സെർച്ച് എഞ്ചിനാണ് **ആൾട്ടവിസ്ത**. ഒരു കാലത്ത് ലോകത്തിൽ ഏറ്റവും കൂടുതൽ ഉപയോഗിക്കപ്പെട്ടിരുന്ന സെർച്ച് എഞ്ചിനായിരുന്ന ഇതിന്റെ ഉപയോഗം ഗൂഗിളിന്റെ വരവോടെ  ഗണ്യമായി കുറഞ്ഞു. യാഹൂ! 2003-ൽ ഈ സെർച്ച് എഞ്ചിനെ വാങ്ങി, ആ ബ്രാൻഡ് നിലനിർത്തുകയും ചെയ്തു, എന്നാൽ എല്ലാ ആൾട്ടവിസ്റ്റ തിരയലുകളും സ്വന്തം സെർച്ച് എഞ്ചിനിൽ അടിസ്ഥാനമാക്കിയുള്ളതാണ്. 2013 ജൂലൈ 8-ന്, ഈ സേവനം യാഹൂ! അവസാനിപ്പിച്ചു, അതിനുശേഷം ഈ ഡൊമെയ്‌ൻ യാഹൂ!വിന്റെ സ്വന്തം തിരയൽ സൈറ്റിലേക്ക് റീഡയറക്‌ട് ചെയ്‌തു.

വെബ്ബ് വിവരങ്ങൾ മാത്രമല്ല, എം.പി3 , വീഡിയോ, ചിത്രങ്ങൾ എന്നിവ തിരയാൻ ഇത് ഉപയോഗിച്ചിരുന്നു.വീഡിയോ സേർച്ച് ഇപ്പോൾ നിലവിൽ ഇല്ല.
## പദോൽപ്പത്തി
സ്പാനിഷ് ഭാഷയിൽ "ഹൈ വ്യൂ" അല്ലെങ്കിൽ "അപ്പർ വ്യൂ" (alta + vista) എന്നതിന്റെ വാക്കുകളിൽ നിന്നാണ് "ആൾട്ടവിസ്റ്റ" എന്ന വാക്ക് രൂപപ്പെട്ടത്; അതിനാൽ, ഇത് സംഭാഷണപരമായി "അവലോകനം" എന്നാണ് അർത്ഥമാക്കുന്നത്.
## ഉത്ഭവം
ഡിജിറ്റൽ എക്യുപ്‌മെന്റ് കോർപ്പറേഷന്റെ നെറ്റ്‌വർക്ക് സിസ്റ്റംസ് ലബോറട്ടറിയിലെയും വെസ്റ്റേൺ റിസർച്ച് ലബോറട്ടറിയിലെയും ഗവേഷകരാണ് ആൾട്ടവിസ്റ്റ സൃഷ്ടിച്ചത്, അവർ പൊതു നെറ്റ്‌വർക്കിൽ ഫയലുകൾ കണ്ടെത്തുന്നത് എളുപ്പമാക്കുന്നതിനുള്ള സേവനങ്ങൾ നൽകാൻ ശ്രമിച്ചു. യഥാക്രമം വെബ് ക്രാളറും ഇൻഡെക്സറും എഴുതിയ ലൂയിസ് മോണിയർ, മൈക്കൽ ബറോസ് എന്നിവരോടൊപ്പം പോൾ ഫ്ലാഹെർട്ടി ഈ ആശയം കൊണ്ടുവന്നു.കാലിഫോർണിയയിലെ പാലോ ആൾട്ടോയിലെ അവരുടെ കമ്പനിയുടെ ചുറ്റുപാടുമായി ബന്ധപ്പെട്ട് "ആൾട്ടവിസ്റ്റ" എന്ന പേര് തിരഞ്ഞെടുത്തു. ആൾട്ടവിസ്റ്റ 1995 ഡിസംബർ 15-ന് ഒരു ഇന്റർനെറ്റ് സെർച്ച് എഞ്ചിൻ ആയി സമാരംഭിച്ചു.
## സൗജന്യ സേവനങ്ങൾ
"ബാബേൽ ഫിഷ്" എന്ന പേരിൽ ഒരു ഭാഷാ തർജ്ജമ സേവനം ആൾട്ടാവിസ്ത നല്കുന്നു. 
## ഇതും കാണുക
* സെർച്ച് എഞ്ചിനുകൾ

## പുറംകണ്ണികൾ
* ഔദ്യോഗിക വെബ്സൈറ്റ് 
* ബാബേൽ ഫിഷ് 
## അവലംബം
വർഗ്ഗം:സെർച്ച് എഞ്ചിനുകൾ
ശനിശിംഗനാപൂർ

ഇന്ത്യയിൽ മഹാരാഷ്ട്രയിലെ ഒരു ഗ്രാമമാണ് ** ശനിശിംഗനാപൂർ** അഥവാ **സോനൈ**. **[[ശനിശിംഗനാപൂർ ശനീശ്വരക്ഷേത്രം|ശനീശ്വരക്ഷേത്രത്താൽ]]** പ്രശസ്തമായ ഗ്രാമമാണിത്.  മഹാരാഷ്ട്രയിലെ അഹമ്മദ്നഗർ ജില്ലയിൽ നെവാസ താലൂക്കിലാണ് ഈ ഗ്രാമം സ്ഥിതി ചെയ്യുന്നത്. അഹമ്മദ്നഗർ നഗരത്തിൽ നിന്നും 35 കിലോമീറ്ററാണ് ഗ്രാമത്തിലേക്കുള്ള ദൂരം.

ഈ ഗ്രാമത്തിലെ വീടുകൾക്ക് വാതിലുകളില്ല എന്നതാണ് ഏറ്റവും വലിയ പ്രത്യേകത. കള്ളൻമാരിൽ നിന്ന് ശനീശ്വരൻ സംരക്ഷിക്കും എന്നതാണ് ഗ്രാമവാസികളുടെ ഈ വിശ്വാസത്തിനു കാരണം. ഇവിടെ സ്ഥാപിച്ചിരിക്കുന്ന യൂക്കോ ബാങ്കിന്റെ (UCO Bank) ശാഖയ്ക്ക് പ്രധാനവാതിൽ പൂട്ടില്ലാതെയാണ് നിർമ്മിച്ചിരിക്കുന്നത്.

## അവലംബം

## പുറത്തേക്കുള്ള കണ്ണിക...
* ശനിശിംഗനാപൂർ യൂട്യൂബിൽ
വർഗ്ഗം:മഹാരാഷ്ട്രയിലെ ഗ്രാമങ്ങൾ
ഡാൽമേഷൻ (നായ)

വളരെ പ്രചാരം സിദ്ധിച്ചിട്ടുള്ള ഒരു നായ ജനുസ്സാണ് ഡാൽമേഷൻ. ഈ ജനുസിന്റെ ജന്മദേശം ക്രൊയേഷ്യ യിൽ ഉള്ള ഡാൽമേഷ എന്ന പ്രദേശം ആണ്. ഇവിടെ നിന്നു തനെയാണ്‌ ഇവയുടെ ആദ്യ ചിത്രങ്ങൾ കിട്ടിയിട്ടുള്ളത്. ഡാൽമേഷൻ നായ അവയുടെ കറുപ്പ് അല്ലെങ്കിൽ തവിട്ടു(കാപ്പി) നിറം ഉള്ള പുള്ളികൾക്ക് പ്രസിദ്ധമാണ്.

## ജോലികൾ
പണ്ട് കാലം മുതൽ കാവലിനും, അഗ്നിശമനസേന നായയായും ഇവയെ വളരെ അധികം ഉപയോഗിച്ചുപോരുന്നു. സൈന്യം ഡാൽമേഷയുടെ അതിർത്തി കാക്കാൻ ഇവയെ ഉപയോഗിച്ചിരുന്നതായി ചരിത്ര രേഖകൾ പറയുന്നു.

## സ്വഭാവം
ബുദ്ധി ശക്തി, സ്നേഹവും, വിശ്വസ്തതയും ഇവയുടെ മുഖമുദ്രയാണ്. കളിക്കാൻ വളരെ ഇഷ്ടം ഉള്ള ഇവയെ വീടുകളിൽ ഓമനയായും വളർത്തി വരുന്നു.

## നിറം
* പ്രതലം = വെള്ള
* നിറം     = വെള്ളയിൽ കറുപ്പ് അല്ലെങ്കിൽ തവിട്ടു(കാപ്പി) നിറം ഉള്ള പുള്ളികൾ

## ശരീരഘടനയും  സവിശേഷതകളും

## ചിത്രസഞ്ചയം
## തവിട്ടു(കാപ്പി) നിറം ഉള്ള പുള്ളികൾ

Image:Dalmatian liver portrait Amy.jpg
Image:Dalmatian liver stacked.jpg
Image:Dalmatyńczyk brązowy 670 LM.jpg
Image:Dalmatyńczyk brązowy LM.jpg
Image:Dalmatian_liver_yawn.jpg
Image:Dalmatian_liver_portrait.jpg


## കറുപ്പ് നിറം ഉള്ള പുള്ളികൾ

Image:Dalmatian portrait.jpg
Image:Dalmatian b 01.jpg
Image:Dalmatiner.jpg
Image:Dalmatiner_2.jpg
Image:Dalmatiner_3.jpg
Image:Smiling dalmatian.jpg
Image:Dalmatiner schw braun.jpg
Image:Dalmatyńczyk,_Międzynarodowa_Wystawa_Psów_Rasowych_(Wrocław_2006).jpg
Image:Dalmatian Samba.jpg
Image:Dalmatyńczyk 670 LM.jpg
Image:Dalmatian dark.jpg|അസാധാരണ പുള്ളികൾ
Image:Dalmatian_Bamsej_Magiczna_Oaza.jpg‎


## അവലംബം

* Dalmatian-Pointer Backcross Project 
* British Carriage Dog Society 
* Dalmatian Club of America
* Dalmatian Color Variations
* All About Dalmatians  (Trivia)
* Deafness in Dogs: LSU & Dr. Strain
* http://www.aboutdalmatians.com
തലക്കുളത്തൂർ ഭട്ടതിരി

കൊല്ലവർഷം മൂന്നൂറുകളുടെ അവസാനത്ത് ജീവിച്ചിരുന്ന ജ്യോതിശാസ്ത്രപണ്ഡിതനായിരുന്നു **തലക്കുളത്തൂർ ഭട്ടതിരി.**.(1237 – 1295) കൃഷ്ണഭക്തനായ വില്വമംഗലം സ്വാമിയാരുടേയും ശിവഭക്തനായ യോഗീശ്വരൻ ശിവാങ്ങളുടേയും സമകാലീനനായി കണക്കാക്കപ്പെടുന്നു. കുട്ടിക്കാലം മുതലേ പ്രവചനശേഷിയുണ്ടായിരുന്ന അദ്ദേഹം ഓതിക്കനു കുട്ടികളുണ്ടാകാത്തതിനു പരിഹാരം നിർദ്ദേശിച്ചു. തുടർന്ന് അദ്ദേഹത്തിന്റെ നിർദ്ദേശപ്രകാരമാണ് ഭട്ടതിരി ജ്യോതിഷം പഠിച്ചത്. വേണാട്ടരചൻ ശ്രീ പത്മനാഭസ്വാമിക്ഷേത്രത്തിൽ പ്രവേശിച്ച വഴി പ്രവചിച്ചത് അദ്ദേഹത്തെ പ്രശസ്തനാക്കി. ഈ പ്രവചനത്തിന്റെ സ്മാരകമായാണ് ക്ഷേത്രത്തിലെ 'ചെമ്പകത്തിൻ മൂട്ടിൽ നട' എന്ന വാതിൽ നിർമ്മിച്ചത്. തുടർന്ന് വില്വമംഗലം സ്വാമിയാർക്ക് ഗ്രഹദോഷം മൂലം വിധിച്ച മൂന്ന് പുനർജന്മങ്ങളിൽ അദ്ദേഹത്തെ തുണച്ചത് തലക്കുളത്തൂർ ഭട്ടതിരിയാണെന്ന് കരുതപ്പെടുന്നു. ബ്രഹ്മചാരിയായിരുന്ന അദ്ദേഹം ജാതകദോഷം മൂലം മനശ്ചാപല്യം വന്ന് ഗൃഹസ്ഥാശ്രമിയാകുകയാണുണ്ടായത്. മടപ്പുര ബ്രഹ്മദത്തൻ നമ്പൂതിരിയെ തലക്കുളത്തൂർ ഭട്ടതിരിയും പുത്രനും ജ്യോതിഷത്തിൽ തോല്പിച്ചതായി ഒരു കഥ നിലവിലുണ്ട്.  ദശാധ്യായി ഇദ്ദേഹത്തിന്റെ പ്രസിദ്ധ കൃതിയാണ്. വരാഹമിഹിരന്റെ പ്രസിദ്ധകൃതിയായ ബൃഹദ്ജാതകത്തിന്റെ ആദ്യത്തെ പത്ത് അദ്ധ്യായത്തിന്റെ വ്യഖ്യാനമാണിത്.

## അവലംബം
* ഐതിഹ്യമാല - തലക്കുളത്തൂർ ഭട്ടതിരിയും പാഴൂർ പടിപ്പുരയും


വർഗ്ഗം:1237-ൽ ജനിച്ചവർ
വർഗ്ഗം: 1295-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഇന്ത്യൻ ജ്യോതിശാസ്ത്രജ്ഞർ